title: Amfilokhos (Amfiaraoksen poika)

text: Kymmenen vuotta myöhemmin taistelivat kaatuneiden sotapäälliköiden pojat, epigoneiksi ja heidän joukossaan myös Amfilokhos ja Alkmaion, jälleen Thebaa vastaan. Tällä kertaa kaupunki kukistui. Alkmaion surmasi äitinsä, mutta lähteet eivät kerro, olisi myös Amfilokhoksella osuutta tekoon.


title: Amfilokhos (Amfiaraoksen poika)

text: Amfilokhos oli yksi Helenan kilpakosijoista, jotka joutuivat Odysseuksen aloitteesta vannomaan puolustavansa valittavaa sulhoa tarvittaessa muita vastaan. Pariksen ryöstettyä Helenan tämän aviomies Menelaos vaati muita kosijoita tilille lupauksestaan, ja niin Amfilokhos muiden tavoin osallistui ryöstöstä alkaneeseen Troijan sotaan. Apollodoros mainitsee, että Amfilokhos saapui myöhässä Troijaan.


title: Amfilokhos (Amfiaraoksen poika)

text: Tietäjä Mopsos johti Amfilokhoksen ja tämän kumppanit Kalkhaksen, Leonteuksen, Podaleirioksen ja Polypoiteen jalan Kolofoniin Apollonin temppeliin. Täällä Mopsoksen ja Kalkhaksen välille nousi kilpailu, jossa Kalkhas kärsi tappion ja kuoli. Heidän jatkaessa matkaa aluksellaan he joutuivat rajuilmaan, ja ajelehtivat Kilikiaan. Täällä hän perusti Mopsoksen kanssa Malloksen kaupungin.


title: Amfilokhos (Amfiaraoksen poika)

text: Amfilokhos purjehti kuitenkin takaisin kotimaahansa Argokseen, mutta tunnettuaan tyytymättömyyttä sen asioiden tilaan, hän palasi takaisin Mallokseen vaatien joko kuninkuutta tai ylipapin asemaa. Mopsos ei kuitenkaan halunnut luovuttaa asemaansa, jolloin seuranneessa taistelussa molemmat saivat surmansa, ja heidät haudattiin Magarsa-vuoren juurelle.


title: Saksan Grand Prix 1988

text: Saksan Grand Prix 1988 oli Formula 1 -sarjan osakilpailu, joka ajettiin 24. heinäkuuta 1988 Hockenheimringin radalla Saksassa. Kilpailun voitti paalupaikalta lähtenyt Ayrton Senna. Voitto oli hänelle jo kauden viides.


title: Jukka Rusi

text: Erkki Juhani (Jukka) Rusi (9. elokuuta 1935 Koivisto – 1. lokakuuta 2004 Jyväskylä) oli suomalainen toimittaja ja tiedottaja. Hän on ulkoasiainneuvos Alpo Rusin veli.


title: Jukka Rusi

text: Rusi tuli suurelle yleisölle tutuksi Yleisradion tv-uutisten toimittajana vuosina 1963–1968. Hänet nimitettiin vuonna 1968 valtioneuvoston tiedotussihteeriksi. Tässä virassa Rusi toimi vuoteen 1973, jolloin hän aloitti työt tiedottajana Metsäteollisuuden keskusliitossa.


title: Jukka Rusi

text: Myöhemmin Rusi toimi haastemiehenä Jyväskylässä. Hän myös avusti freelance-toimittajana muun muassa Keskisuomalaista ja Helsingin Sanomia.


title: Jukka Rusi

text: Rusi palasi julkisuuteen vuonna 2002, kun suojelupoliisi aloitti tutkimukset hänen ja hänen nuoremman veljensä Alpo Rusin vakoiluepäilyistä. Toimiessaan Metsäteollisuuden keskusliitossa Jukka Rusi oli saanut haltuunsa paljon politiikkaan ja talouteen liittyvää aineistoa, jota hän tunnusti luovuttaneensa Itä-Saksan ja Neuvostoliiton lähetystöille. DDR:n tiedustelupalvelun Stasin kortistoissa Rusi tunnettiin peitenimellä Pekka ja koodinimellä XV/11/69.


title: Jukka Rusi

text: Valtionsyyttäjän mukaan Rusin tapauksessa ei lopulta ollut kyse törkeästä vakoilusta, ja tavallisen vakoilun osalta juttu oli vanhentunut, joten syyte jätettiin nostamatta. Rusi kiisti myös 1970-luvulla ulkoministeriössä työskennelleen Alpo-veljensä osuuden asiakirjaluovutuksiin. Jukka Rusi eristäytyi vakoilujupakan jälkeen ja hän kuoli 69-vuotiaana kotonaan Jyväskylässä. Alpo Rusi kertoi elokuussa 2007 Ilta-Sanomissa Jukka-veljensä päättäneen itse päivänsä kovan paineen alla.


title: Unkarin Grand Prix 1988

text: Unkarin Grand Prix 1988 oli Formula 1 -sarjan osakilpailu, joka ajettiin 7. elokuuta 1988 Hungaroringin radalla Budapestissa. Kilpailun voitti paalupaikalta lähtenyt Ayrton Senna. Voitto oli hänelle kaiken kaikkiaan kauden kuudes ja viides paalupaikalta saavutettu.


title: Aika (albumi)

text: Aika on Aki Sirkesalon toinen studioalbumi. Se julkaistiin vuonna 1996 levymerkillä Epic Records.


title: Aika (albumi)

text: Albumi ylsi Suomen virallisen listan sijalle 3.


title: Aika (albumi)

text: Kaikki kappaleet säveltänyt ja sanoittanut Aki Sirkesalo, ellei toisin mainittu.


title: Belgian Grand Prix 1988

text: Belgian Grand Prix 1988 oli Formula 1 -sarjan osakilpailu, joka ajettiin 28. elokuuta 1988 Spa-Francorchamps'n radalla Belgiassa. Kilpailun voitti paalupaikalta lähtenyt Ayrton Senna.


title: Belgian Grand Prix 1988

text: Molempien Benettonien hylkäys vääränlaisen polttoaineen takia virallistettiin vasta kauden päätyttyä, joten monissa julkaisuissa heidät on listattu sijoille kolme ja neljä.


title: Enkeleitä onko heitä

text: Enkeleitä onko heitä on Aki Sirkesalon neljäs studioalbumi. Se julkaistiin vuonna 2001 levymerkillä Epic Records.


title: Enkeleitä onko heitä

text: Albumi nousi Suomen virallisen listan sijalle 5.


title: Aku Räty

text: August "Aku" Räty (19. kesäkuuta 1897 Kiuruvesi – 1. joulukuuta 1965 Kuopio) oli heränneisiin eli körttiläisiin kuulunut merkittävä maallikkosaarnaaja. Ammatiltaan hän oli maanviljelijä, kiertokoulun opettaja ja matkapuhuja.


title: Aku Räty

text: Aku Räty syntyi seitsemäntenä lapsena Kiuruveden Heinäkylän Yläpihan tilalla. Hänen isänsä oli Matti Juhonpoika Räty ja äitinsä Anna Liisa Pennanen. Vuokraviljelijöinä aloittaneet vanhemmat olivat tarmokkaita ja vuoteen 1930 mennessä heidän omalla tilallaan oli 21 lehmää ja neljä hevosta, peltohehtaareja oli 47, muuta maata ja metsää yhteensä 276 hehtaaria. Kymmenen lasta synnyttänyt äiti Anna-Liisa kuoli 46-vuotiaana. Vuoden kuluttua isä meni naimisiin Anna-Liisan nuoremman sisaren Batseba Pennasen kanssa. Aku sisaruksineen sai Batseba-tädistä hyvän ja lempeän äitipuolen.


title: Aku Räty

text: Rädyn vanhemmat eivät olleet kovin uskonnollisia, vaikka hänen äidillään olikin herännäisyyttä kotitaustallaan. Sen sijaan hänen äidinäitinsä Saara Kärkkäisen ja enonsa Robert Pennasen esimerkki sekä pyhäkoulussa saatu opetus olivat luomassa pohjaa Aku Rädyn vakaumukselle, kiitos vakaitten pyhäkoulunopettajien Olli Hyvösen ja Antti Kärkkäisen. Vanhemman veljen äkillinen kuolema sai tuolloin seitsemänvuotiaan Akun pohtimaan uskonkysymyksiä. Helluntain jumalanpalvelus Kiuruveden kirkossa vuonna 1907 kuuluu myös hänen varhaisiin peruskokemuksiinsa. Jo ennen rippikouluikää aktiivisen Raamatun tutkiskelun aloittaneesta pojasta tuli 16-vuotiaana pyhäkoulunopettaja. Pian hän tutustui myöhemmin keskeisen aseman elämässään saaneeseen Väinö Malmivaaraan.


title: Aku Räty

text: Väinö Malmivaara johti Lapualla toimivaa Karhunmäen kristillistä kansanopistoa ja Aku Räty halusi palavasti päästä opiskelemaan sinne. Opiston juuri käynyt Olli Lämsä kannusti Akua lähtemään Lapualle. Sekä isä-Matti että Akun vanhempi veli Jafet vastustivat herännäisopistoon menoa.


title: Aku Räty

text: Lukuvuoden 1921–22 Aku Räty opiskeli kansanopistossa. Paljon hänelle merkitsi, että hänet oli hyväksytty lähes perheenjäseneksi Väinö Malmivaaran perheeseen. Rädystä tuli puhujamatkoja tekevän Malmivaaran kyytipoika. Kansanopistossa oppilaat harjoittelivat myös puheiden pitämistä. Syksyllä 1922 Räty pukeutui körttipukuun näin tehden uskostaan myös ulkoisesti näkyvän.


title: Aku Räty

text: Opistosta tultuaan Aku Rätyä ilahdutti, että kotikylällä seuroihin alkoi tulla uutta väkeä. Akun pyhäkoulussa kävi myös varttuneempaa väkeä. Nuoresta iästään huolimatta Akusta tuli seudun heränneiden keskeinen hahmo. Aku vaikutti siihen, että kesäkuussa 1923 Väinö Malmivaara saapui Rädyn lapsuuskotiin pitämään Karhunmäen kansanopiston kursseja ja seuroja. Kursseille tuli runsaasti osanottajia. Rovasti Niilo Iisak Simelius pyysi Akua Kiuruveden pohjoispiirin kiertokoulun opettajaksi. Opettajavuosina 1924-1928 hänellä oli pitkälti toistatuhatta oppilasta. Opetusvälineinä oli virsikirja, raamattu ja rihvelitaulu.


title: Aku Räty

text:
Loppiaisena 1928 hänet asetettiin vastustelustaan huolimatta Herättäjä-Yhdistyksen erityisesti Savon alueella toimivaksi matkapuhujaksi.
Aku Räty avioitui opettaja Helmi Vilhelmiina, "Miina", Väisäsen kanssa 30. syyskuuta 1928. Heidät vihki Väinö Malmivaara. Nuoripari asettui Kiuruvedelle, Miinan kotitilalle. Perheeseen syntyi kolme tyttöä; vuonna 1930 Anna-Liisa, 1933 Kaisa Lyydia ja 1935 Tyyne Vilhelmiina.


title: Aku Räty

text: Aku Räty oli jo saavuttanut laajan maineen puhujana. Hän kulki matkoillaan körttipuvussa, jalassaan lapikkaat ja mukanaan tuohesta punottu tuohikontti.


title: Aku Räty

text: Rädyllä saattoi olla 3–4 puhetilaisuutta päivässä. Vuoden 1936 aikana hän oli puhujana 305 seuratilaisuudessa, piti lisäksi 11 saarnaa ja osallistui 35 muuhun tilaisuuteen. Vierailupaikkakuntia oli tuona vuonna 64, lähes koko Suomi. Myös ulkomaille Rädyn puhujamatkat ylsivät. Vuonna 1930 hän suuntasi Viroon, 1932 Inkeriin, 1937 Unkariin suomalais-ugrilaiseen pappeinkokoukseen sekä 1953 Yhdysvaltoihin Tatu Malmivaaran kanssa. Vuosina 1955 ja 1956 Räty kävi tapaamassa Ruotsissa suomalaisia ja inkeriläisiä. - Almanakkaansa hän saattoi kirjoittaa kuvaavan kommentin: "Kävin kotona."


title: Aku Räty

text: Keväällä 1939 Aku Rädyn puoliso Miina kuoli ja lapset jäivät isovanhempien hoitoon isän puhujamatkojen jatkuessa.


title: Aku Räty

text: Sotien aikana Räty suoritti useita "kotiseutuvierailuja" (oikeastaan siis kotiseutulaisten vierailuja) rintamalle pitäen hartauksia ja seuroja korsuissa ja teltoissa sekä tavaten sotilaita jopa juoksuhaudoissa. Kotirintamalla puolestaan pidettiin muistoseuroja kaatuneiden kodeissa. Saarnamies ja muusikko löysivät toisensa, kun Räty rintamalla tapasi Joonas Kokkosen ja he alkoivat esiintyä yhdessä, Aku puhuen ja Joonas soittaen.


title: Aku Räty

text: Rädyn aktiivinen toiminta seurapuhujana kesti 1950-luvun lopulle. Vuonna 1955 hän oli saanut sydäninfarktin. Syksyllä 1959 hän jäi sairauslomalle ja vuoden 1960 alusta eläkkeelle, mutta jatkoi puhujamatkojaan voimiensa mukaan. ""Terveyteni on lakastuneen kukan kaltaista, liikun kun jaksan, soperran sen verran kuin voin"", Räty kirjoitti vuoden 1960 lopulla. Rädyn viimeisen julkisen puheen paikkana oli Kiuruveden kirkko pyhäinpäivänä 1965. Hänen elämänsä päättyi 1. joulukuuta samana vuonna.


title: Aku Räty

text: Aku Räty toimi puhujana 37 vuotta. Hengellinen julistus tapahtui puheina, saarnoina ja ramattutunteina. Esityksiä oli useita tuhansia. Seurapuhujan tapaan hän ei kirjoittanut puheitaan kuin vasta terveydeltään heikentyneenä. Saarnojen valmistuksesta Räty on kertonut: ”Luen ahkerasti Raamattua. Katson sitä useista eri käännöksistä ja jätän sanat sydämeeni Jumalan muokattavaksi.” Parhaiten puheista muistettiin niiden voima, aitous ja lämpö.


title: Aku Räty

text: Martti Talvela ja Aku Räty tapasivat ensi kerran Savonlinnan asemalla 1950-luvulla. Palavasieluiset kohtasivat. Talvela kuuli hankkeesta, että Akun puheita julkaistaisiin kirjana. Syksyllä 1960 Talvela puhui kirja-aikeesta WSOY:n pääjohtaja Jäntille. Talvela halusi avustaa puhtaaksikirjoittamisessa. Kuitenkin nuoren laulajan kiireet rajoittivat kirjoittamisen kymmenkuntaan puheeseen. Vuonna 1971 Martti Talvela lauloi levylle kymmenen Aku Rädyn rakkainta virttä, joukossa oli Akun saarnavirsi "Käy köyhään sydämeeni."


title: Aku Räty

text: Aku Rädyn ystävien Olavi ja Inga Kaukolan sekä Jussi Kuoppalan toimesta nyt jälkeenpäinkin on luettavissa Aku Rädyn puheita, saarnoja ja raamattutunteja, kirjeitä sekä sattuvia sanoja.


title: Aku Räty

text: Kaikenlaisten ihmisten oli helppo lähestyä Aku Rätyä. Seurojen ja tilaisuuksien pitopaikoissa monet tulivat häntä tapaamaan, keskustelemaan pidempäänkin. Lukemattomat olivat Rädyn käymät seurojen jälkeiset kamarikeskustelut ja yöpaikkojen juttelut.


title: Aku Räty

text: Aku Rädyn kirjeiden ja muiden asiakirjojen jäämistö on runsas. Tämä aineisto lahjoitettiin Suomen Kirkkohistorialliselle Seuralle ja sitä säilytetään Helsingissä Kansallisarkistossa. Järjestettynä materiaali käsittää kuusitoista suurta pahvikansiota ja vie tilaa toista hyllymetriä. Kirjeitä on noin 2700 eri henkilöltä. Kirjeiden lukeminen ja niihin vataaminen vei suuren osan hänen ajastaan. Kansanmieheen oli monien helpompaa ottaa yhteyttä kuin pappeihin. Kirjeistä pursui hengellisen hädän lisäksi perheiden sisäiset ongelmat, ihmissuhteet, terveydellinen, taloudellinen ja sosiaalinen hätä. Ihmiset luottivat Rätyyn.


title: Aku Räty

text: Aku Rädyn aikana oli tavallista, että aikuiset eivät erityisesti huomioineet lapsia. Aku oli poikkeus. Hän huomasi lapset, kujeili ja leikki heidän kanssaan ja puhutteli heitä. Lasten kirkkaita silmiä hän vertasi taivaan tähtiin.


title: Aku Räty

text: Kiuruvesi-lehden yleisöäänestyksessä Aku Räty valittiin vuonna1999 vuosisadan kiuruvetiseksi.


title: Aku Räty

text: Mikäli suinkin ennätti, hän osallistui seuratoimintaan ja perhejuhliin Kiuruvedellä. Kiuruveden kirkkovaltuuston jäsenenä hän toimi 1930-luvun alusta kuolemaansa saakka, vaikka matkojensa takia kovin usein ei ollut sen kokouksissa läsnä. Vuosina 1954-1965 hän kirjoitti hartauskirjoituksia Kiuruvesi-lehteen.


title: Aku Räty

text: Räty osallistui myös kotipitäjänsä kansanperinteen tallentamiseen. Vuonna 1962 hän lähetti kiuruvetisiä sananparsia Suomalaisen Kirjallisuuden Seuran perinnearkistoon.


title: Italian Grand Prix 1988

text: Italian Grand Prix 1988 oli Formula 1 -sarjan osakilpailu, joka ajettiin 11. syyskuuta 1988 Monzan radalla. Kilpailun voitti Ferrarin Gerhard Berger, ja toiseksi hänen tallikaverinsa Michele Alboreto. Lopputulos oli täysin erilainen kuin kauden mikään muu kilpailu, sillä molemmat McLarenit keskeyttivät. Kilpailu olikin kauden ainoa, jonka voitti jokin muu talli kuin McLaren ja muu kuljettaja kuin Alain Prost tai Ayrton Senna. Ferrarin kaksoisvoitto tuli neljä viikkoa tallin perustajan, Enzo Ferrarin kuoleman jälkeen.


title: Halutuimmat

text: Halutuimmat on Aki Sirkesalon kokoelma-albumi, joka on julkaistu vuonna 2002.


title: Halutuimmat

text: Albumi ylsi Suomen virallisen listan sijalle 9.


title: Portugalin Grand Prix 1988

text: Portugalin Grand Prix 1988 oli Formula 1 -sarjan osakilpailu, joka ajettiin 25. syyskuuta 1988 Estorilin radalla. Kilpailun voitti Alain Prost, jonka edellisestä voitosta oli kulunut jo viisi kilpailua. Voitto oli hänelle kauden viides.


title: Espanjan Grand Prix 1988

text: Espanjan Grand Prix 1988 oli Formula 1 -sarjan osakilpailu, joka ajettiin 2. lokakuuta 1988 Jerezin radalla Espanjassa. Kilpailun voitti toisesta ruudusta lähtenyt Alain Prost.


title: Live/1975–85

text: Live/1975–85 on yhdysvaltalaisen laulaja-lauluntekijä Bruce Springsteenin ensimmäinen live-albumi, ja kaikkiaan kahdeksas albumi. Se julkaistiin vuonna 1986. Levy on virallisesti Bruce Springsteen & the E Street Bandin levy. CBS 450227 1 5 LPs


title: Skin Yard

text: Skin Yard oli Seattlesta, Washingtonista kotoisin oleva grunge-yhtye. Se oli aktiivinen vuosina 1985–1992. Yhtye ei koskaan saanut valtavirtamenestystä, mutta vaikuttivat suuresti aikalaisiinsa – tunnetuimpina Soundgarden, The Melvins ja Green River.


title: Sanasta miestä (Aki Sirkesalon albumi)

text: Sanasta miestä on vuonna 2005 julkaistu Aki Sirkesalon sooloalbumi. Albumi ehti valmistua ennen Sirkesalon kuolemaa Intian valtameren tsunamikatastrofissa 2004. Levy julkaistiin alkuperäissuunnitelman mukaisesti helmikuussa 2005 omaisten suostumuksesta. Albumi nousi suoraan Suomen virallisen listan sijalle 1.


title: Sanasta miestä (Aki Sirkesalon albumi)

text: Levyn tuotto on ohjattu hyväntekeväisyyteen.


title: Japanin Grand Prix 1988

text: Japanin Grand Prix 1988 oli Formula 1 -sarjan osakilpailu, joka ajettiin 30. lokakuuta 1988 Suzukan radalla. Kilpailun voitti Ayrton Senna, jolle voitto oli ennätyksellisesti kauden kahdeksas.


title: Japanin Grand Prix 1988

text: Kilpailussa Senna varmisti voitollaan ensimmäisen maailmanmestaruutensa. Paalulta lähtenyt Senna sammutti autonsa starttihetkellä lähtöruudukkoon, mutta sai mäkilähdön ansiosta autonsa liikkeelle ollessaan sijalla 14. Kierroksella 27 Senna oli noussut jo toiseksi ja ohitti pääsuoralle lähdettäessä johdossa olleen Prostin ja siirtyi johtopaikalle, jonka hän piti loppuun asti. Lehdistötilaisuudessa Senna kertoi nähneensä Jumalan viimeisellä kierroksella.


title: Australian Grand Prix 1988

text: Australian Grand Prix 1988 oli Formula 1 -sarjan osakilpailu, joka ajettiin 13. marraskuuta 1988 Adelaiden katuradalla Adelaidessa. Kilpailu oli kauden viimeinen, ja sen voitti toisesta ruudusta lähtenyt Alain Prost.


title: Australian Grand Prix 1988

text: Kauden päätteeksi mestaruuden voitti Ayrton Senna.


title: 30 unohtumatonta laulua (Aki Sirkesalo)

text: 30 Unohtumatonta Laulua on laulaja Aki Sirkesalon vuonna 2006 julkaistu kokoelma-albumi.


title: 30 unohtumatonta laulua (Aki Sirkesalo)

text: Albumi nousi Suomen virallisen listan sijalle 31.


title: Belgian Grand Prix 1980

text: Belgian Grand Prix 1980 oli Formula 1 -sarjan osakilpailu, joka ajettiin 4. toukokuuta 1980 Zolderin radalla Belgiassa. Kilpailun voitti Ligierilla ajanut Didier Pironi, jolle voitto oli hänen uransa ensimmäinen.


title: Bellamy

text: Bellamy on merirosvo japanilaisessa Eiichiro Odan luomassa One Piece -nimisessä manga-sarjakuvassa ja anime-sarjassa.


title: Bellamy

text: Bellamy on Jayan saarella olevien mukaan lupaavin nuori piraatti aikoihin. Bellamy kantaakin pään päällään 55 000 000 berryn henkipattoa. Bellamyn joukkoon (Bellamy-piraatit) kuuluu etsintä kuulutettuja Bellamyn lisäksi myös Bellamy-merirosvojen 1. perämies Isopuukko-Sarquiss, josta palkkio on 38 000 000.


title: Bellamy

text: Bellamyn joukko pitää yllä "Uutta aikakautta", johon kuuluu maineikkaita ja niin sanotussa reaalimaailmassa eläviä henkilöitä. Koska Luffylla ja muilla Olkihattu piraateilla on unelmia, kuten pääsy taivassaarelle, he joutuivat heti kättelyssä tappeluun Bellamyn kanssa. Mutta koska Zoro ja Luffy olivat antaneet sanansa Namille, eivät he voineet tehdä mitään. Myöhemmin Luffy kuitenkin meni rökittämään Bellamyn, koska hän ja muut Bellamy-piraatit olivat käyneet varastamassa Montblanc Norlandin jälkeläisen, Montblank Cricketin kullan. Eräs kyläjuoppo tuli varoittamaan Bellamyä, että molemmat, Luffy ja Zoro, olivat palkkioltaan korkeampia. Mutta Bellamy ei uskonut ja Luffy löikin hänet yhdellä lyönnillä maahan. Bellamy ei kuitenkaan kuollut tähän, vaan hänen entinen kapteeninsa, Donquijote Doflamingo (shichibukai, 340 000 000 berryä), tuli tappamaan hänet, koska häviäminen hänen lippunsa alla, oli häpeäksi.


title: Lapsi on terve, kun se heiluu

text: Lapsi on terve, kun se heiluu on Mikko Alatalon soololevy, joka on julkaistu vuonna 1988.


title: M/S Moby Niki

text: M/S Moby Niki on Saksassa vuonna 1974 valmistunut autolautta.


title: M/S Moby Niki

text: Alus tilattiin Werft Nobiskrugilta Rendsburgista Saksasta. Sen köli laskettiin 24. lokakuuta 1973 ja alus laskettiin vesille 25. toukokuuta 1974. Alus oli koejoissa 6. syyskuuta ja se luovutettiin tilaajalleen halmstadilaiselle Lion Ferry Ab:lle vielä samana päivänä nimettynä M/S Europafärjan III:ksi.


title: M/S Moby Niki

text: Alus asetettiin 8. syyskuuta 1974 liikenteeseen välille Varberg – Grenå. Alus menetti ohjattavuuden 19. syyskuuta 1978 kovassa tuulessa saapuessaan Varbergiin. Odotettuaan noin kaksitoista tuntia alus lähti Göteborgiin, jossa se kiinnittyi Stenan terminaalin laituriin. Aluksen matkustajat kuljetettiin busseilla Varbergiin ja alus siirrettiin telakalle korjattavaksi. Alus ajoi 10. joulukuuta Grenån edustalla Kalkgrundetin matalikolle, jossa se oli kiinnittyneenä muutaman päivän.


title: M/S Moby Niki

text: Alus myytiin elokuussa 1982 Stena Linen tytäryhtiölle Varberg-Grenå Linjen Ab:lle ja se jatkoi edelleen Varbergin ja Grenån välisellä reitillä.


title: M/S Moby Niki

text: Maaliskuussa 1983 alus myytiin edelleen Panamaan Tourship S.A.:lle, mutta alus pysyi vanhalla reitillä aina 23. maaliskuuta saakka. Se lähti 24. huhtikuuta Göteborgista nimettynä "Corsica Serena II:ksi" Italiaan, jossa se asetettiin Corsica Ferriesin liikenteeseen reitille Italian mantereelta La Speziasta Korsikan Bastiaan. Lokakuussa 1999 alus luovutettiin Genovaan Medinvest SpA:lle, joka nimesi sen "Corsica Serena Secondaksi". Vuonna 2001 alukseen lisättiin sivusponsonit. Se kiinnitettiin 12. syyskuuta 2010 Vado Ligureen ja alus asetettiin myyntiin.


title: M/S Moby Niki

text: Alus myytiin 24. toukokuuta 2011 madeiralaiselle Almada Shipping Ltd:lle, joka nimesi sen "European Voyageriksi". Alus siirrettiin Panaman lipun alle. Alus lähti 6. kesäkuuta Genovasta Brindisiin, jonne se saapui 18. kesäkuuta. Alus asetettiin 6. heinäkuuta European Ferries yhtiön reitille Brindisistä Valonaan, mistä se siirrettiin 23. kesäkuuta 2012 Barin ja Durresin väliselle reitille. Alus palasi Brindisin ja Valonan väliselle reitille 4. heinäkuuta 2012.


title: Mega Man 3 (Game Boy)

text: Mega Man 3 (Japanissa "Rockman World 3") on Capcomin vuonna julkaisema Game Boy-peli. Peli muistuttaa hyvin paljon Nintendo Entertainment System-konsolin "Mega Man 3" ja "Mega Man 4" -pelejä.


title: UK Championship

text: UK Championship on maailmanmestaruuskisojen jälkeen toiseksi arvostetuin snookerin ranking-turnaus. Se on käyty vuosittain vuodesta 1977 lähtien, jolloin se oli avoin ainoastaan Yhdistyneen kuningaskunnan ja Irlannin pelaajille järjestetty kutsuturnaus. Tuolloin finaalissa Irlannin Patsy Fagan voitti walesilaisen Doug Mountjoyn luvuin 12-9. Avoin ja ranking-turnaus "UK Championshipista" tuli vuonna 1984.


title: UK Championship

text: Vuosien mittaan turnauksen palkintorahat ovat kasvaneet huimasti sen alusta; ensimmäisessä turnauksessa voittaja sai palkintorahaa £2 000, kun huippuvuosina 2001 ja 2007 voittaja Ronnie O'Sullivanille annettiin £100 000.


title: UK Championship

text: Turnauksen sponsoreina ovat toimineet vuosien mittaan "Super Crystalate", "Coral", "Tennents", "Stormseal", "Royal Liver Assurance", "Liverpool Victoria Assurance", "Powerhouse", "Travis Perkins". Vuosiksi 2006-2008 World Snooker Association teki sopimuksen "Maplin Electronics"-yrityksen kanssa. Sen jälkeen sponsoreina ovat toimineet "Pukka Pies", "12Bet.com" sekä "williamhill.com".


title: UK Championship

text: Jo 30 vuotta ammattilaisten huipputasolla pelannut Steve Davis kykeni puolustamaan vuonna 1984 saavuttamaansa "UK Championship"-titteliään jopa kolme kertaa peräkkäisinä vuosina tämän jälkeenkin. Hän voitti turnauksen joka vuosi vuosina 1984-1987. Kaiken kaikkiaan Davis on ollut 10 kertaa tämän turnauksen finaalissa ja voittanut näistä kuusi.


title: UK Championship

text: Vuonna 1987 Willie Thorne teki turnauksen historian ensimmäisen "maksimibreikin" 147 pistettä.


title: UK Championship

text: Vuonna 1992 Peter Ebdon teki turnauksen historian toisen "maksimibreikin".


title: UK Championship

text: Vuonna 1993 nuori "The Rocket" Ronnie O'Sullivan voitti turnauksen ollessaan vain 17-vuotias. Hän on näin kaikkien aikojen nuorin ranking-turnausvoittaja. O'Sullivan on voittanut turnauksen finaalissa kahdesti kaikkien aikojen snookerin pelaajan Stephen Hendryn ja voittanut turnauksen yhteensä neljä kertaa.


title: UK Championship

text: Hendry oli lähellä yhtä vakuuttavaa suoritusta kuin Davis voittaen turnauksen kolmena vuonna peräkkäin vuosina 1994-1996 ja ollen vielä vuonna 1997 finaalissa, jossa O'Sullivan kuitenkin katkaisi hänen voittoputken. Vuoden 1994 turnauksessa Hendry teki toistaiseksi eniten sadan pisteen ylittäviä lyöntisarjoja yhden ottelun aikana tehden niitä jopa seitsemän.


title: UK Championship

text: Vuonna 1995 Hendry teki turnauksen historian kolmannen "maksimibreikin".


title: UK Championship

text: Vuonna 1996 turnauksessa maltalainen Tony Drago suoritti maailman toistaiseksi nopeiten tehdyn sadan pisteen ylittävän lyöntisarjan ammattilaisturnaustasolla. Lyöntisarjaan kului aikaa 3 minuuttia ja 31 sekuntia.


title: UK Championship

text: Vuonna 1999 Hendry teki turnauksen historian neljännen ja oman uransa seitsemännen "maksimibreikin".


title: UK Championship

text: Vuonna 2000 Mick Dyson teki turnauksen historian viidennen "maksimibreikin".


title: UK Championship

text: Vuonna 2004 Jamie Burnett teki myös yhden lajin ennätyksen. Hän suoritti toistaiseksi turnaustasolla suurimman lyöntisarjan 148 pistettä aloittaen "freeball"-tilanteesta tyhjentäen sitten kaikki pallot pöydältä. Samassa turnauksessa David Gray teki turnauksen historian kuudennen "maksimibreikin", joten tällöin harvinaislaatuisesti turnauksen suurimman lyöntisarjan palkinto meni eri henkilölle, kuin sille, joka teki "maksimin".


title: UK Championship

text: Vuonna 2005 tehtiin turnauksessa historiaa, kun kiinalaisnuori Ding Junhui voitti ensimmäisenä britteinsaarten ulkopuolelta tulevana pelaajana finaalissa turnauksen nelinkertaisen mestarin ja kuusinkertaisen maailmanmestarin Davisin luvuin 10-6.


title: UK Championship

text: Vuoden 2007 voittajaksi selviytyi Ronnie O'Sullivan, joka ansaitsi £30 000 bonusta tehtyään semifinaalissa turnauksen historian seitsemännen "maksimibreikin" Mark Selbyä vastaan tasatilanteessa 8-8. Finaalissa O'Sullivan kukisti Stephen Maguiren murskanumeroin 10-2.


title: UK Championship

text: Vuonna 2008 Ding Junhui teki turnauksen historian kahdeksannen, ja uransa toisen, "maksimibreikin".


title: UK Championship

text: Vuonna 2009 Ding voitti turnauksen jo toistamiseen.


title: UK Championship

text: Vuonna 2010 John Higgins voitti turnauksen jo kolmannen kerran tiukan taistelun jälkeen Mark Williamsia vastaan luvuin 10-9.


title: Kentucky State Capitol

text: Kentucky State Capitol on Kentuckyn osavaltion lainsäädäntörakennus osavaltion pääkaupungissa Frankfortissa, Yhdysvalloissa. Rakennuksessa kokoontuu Kentuckyn kaksikamarinen osavaltioparlamentti ja osavaltion korkein oikeus, ja siellä sijaitsee myös osavaltion kuvernöörin toimisto. Se on listattu Yhdysvaltain historiallisten kohteiden kansallisrekisterissä ("National Register of Historic Places", NRHP).


title: Kentucky State Capitol

text: Rakennuksen on suunnitellut Frank Mills Andrews. Se edustaa Beaux-Artsin tyylisuuntaa, ja sisältää monia ranskalaisklassisia ratkaisuja. Rakennus on neljäs rakennus joka toimii Kentuckyn lainsäädäntörakennuksena. Kaksi ensimmäistä tuhoutuivat tulipalossa, ja kolmas sijaitsee Frankfortin keskustassa. Nykyisen rakennuksen rakennustyöt aloitettiin vuonna 1904 ja ne saatiin päätökseen vuonna 1910. Rakennustyöt maksoivat noin 1,8 sen aikaista Yhdysvaltain dollaria.


title: Dark Water (vuoden 2002 elokuva)

text: Dark Water () on vuonna 2002 valmistunut japanilainen kauhuelokuva, jonka on ohjannut Hideo Nakata. Elokuva perustuu Koji Suzukin kirjaan. Elokuvasta tehtiin vuonna 2005 yhdysvaltalainen uudelleenfilmatisointi, "Tumma vesi".


title: Dark Water (vuoden 2002 elokuva)

text: Perheenäiti Yoshimi Matsubara (Hitomi Kuroki) eroaa miehestään ja muuttaa kerrostaloon asumaan tyttärensä Ikukon (Rio Kanno) kanssa. Asunnon katto vuotaa, ja Ikuko löytää punaisen repun rakennuksen katolta. Myöhemmin selviää, että reppu on kuulunut talossa asuneelle nuorelle tytölle, joka katosi. Kohta kadonnut tyttö alkaa ilmestyä joka paikkaan, mutta miksi?


title: Hans-Jürgen Syberberg

text: Hans-Jürgen Syberberg (s. 8. joulukuuta 1935) on saksalainen elokuvaohjaaja, joka tunnetaan parhaiten pitkästä elokuvasarjastaan "". Hänen muita tunnettuja töitään on elokuva Parsifal. Syberberg lukeutuu sodanjälkeisen saksalaisen elokuvan kiistellyimpiin hahmoihin.


title: Live in Europe 1993

text: Live in Europe 1993 on neljän cd:n boksi joka sisältää kaksi Deep Purplen konserttia syksyltä 1993. Paloja konserteista julkaistiin vuoden 1994 "Come Hell or High Water"-cd:llä.


title: Live at Montreux 1996

text: Live at Montreux 1996 on Deep Purplen livealbumi, joka on nauhoitettu Montreux’n jazzfestivaaleilla Sveitsissä. Myös samanniminen DVD on julkaistu.


title: Jørn Lande

text: Jørn Lande (s. 31. toukokuuta 1968) on norjalainen laulaja. Hän on toiminut useiden heavy metal- ja hard rock -yhtyeiden laulajana. Sooloyhtyeensä Jornin lisäksi Lande on vaikuttanut muun muassa yhtyeissä Vagabond, Yngwie Malmsteen, ARK ja Beyond Twilight monien muiden projektien lisäksi. Hän lauloi myös saksalaisyhtye Masterplanin kahdella ensimmäisellä albumilla. Hän kuitenkin lähti Masterplanista musiikillisten erimielisyyksien vuoksi ja tällä hetkellä hän on mukana sooloprojektinsa lisäksi ainoastaan Symphony X -laulaja Russell Allenin kanssa perustamassaan Allen / Lande -yhtyeessä. Jørn Lande palasi Masterplaniin kesällä 2009.Sooloalbumit


title: Live at the Rotterdam Ahoy

text: Live at the Rotterdam Ahoy on Deep Purplen vuosien 2000/2001 "Concerto"-kiertueella nauhoitettu livealbumi, joskaan tekijänoikeudellisistä syistä se ei sisällä itse Concertoa. Romanian filharmoonikkoja johtaa Paul Mann ja vierailijana on mm. Ronnie James Dio.


title: Live at the Rotterdam Ahoy

text:
"Levy 1:""Levy 2:"
Vierailijat:


title: APT

text: APT tai Apt voi tarkoittaa ainakin seuraavia:


title: The Soundboard Series

text:
The Soundboard Series on Deep Purplen 12 cd:tä ja kuusi keikkaa sisältävä boksi. Kaksi konserteista on ns. "Concerto"-keikkaa. Konsertit on nauhoitettu vuonna 2001 Kauko-idän kiertueella.
Vierailijat: (Melbourne, Wollongong, Newcastle, Hongkong)Vierailijat: (Tokio)


title: Epigonit

text: Epigonit ( 'jälkeläiset') viittaa kreikkalaisessa mytologiassa seitsemän Thebaa vastaan nousseen sotapäällikön jälkeläisiin. Ennen heidän isiensä lähtöä sotaretkelleen Amfiaraos, joka ennalta näki sotaretken päättyvän onnettomasti ja tiesi kuolevansa sen aikana, käski poikiensa hyökätä vartuttuaan Thebaa vastaan. Epigonien isien kuoltua Adrastosta lukuun ottamatta epäonnistuneessa hyökkäyksessä näiden pojat tekivät kymmenen vuotta myöhemmin uuden sotaretkeen Thebaan ja tappoivat Eteokleen pojan ja seuraajan Laodamaksen. Epigoneista Aigialeus, Adrastoksen poika, sai hyökkäyksessä ainoana surmansa; tämän kerrottiin johtuvan siitä, että hänen isänsä puolestaan oli ainoana selvinnyt edellisestä yhteenotosta.


title: Epigonit

text: Aleksanteri Suuren kuoltua 323 eaa. hänen valtakuntansa jakautui osiin, joita hallitsivat diadokit, Aleksanteri Suuren sotapäälliköt. Näitä seuranneen sukupolven hellenistisiä kuninkaita puolestaan nimitettiin epigoneiksi.


title: Edward Fox

text: Edward Charles Morrice Fox (s. 13. huhtikuuta 1937 Chelsea, Lontoo), on englantilainen teatteri-, elokuva- ja televisionäyttelijä. Hän on näyttelijä James Foxin veli ja näyttelijä Emilia Foxin isä. Edward Fox tunnetaan parhaiten pääosasta Fred Zinnemannin elokuvassa "Shakaali" (1973). Hänet on palkittu muun muassa kolme kertaa Bafta-palkinnolla.


title: Edward Fox

text: Fox teki teatteridebyyttinsä vuonna 1958 ja esiintyi ensi kertaa pienessä elokuvasivuroolissa 1963. 1960-luvun lopulla ja 1970-luvun alussa Fox esiintyi muutamassa suuren budjetin elokuvassa, kuten Richard Attenborough’n musikaalissa "Oi! Mikä ihana sota" ("Oh! What a Lovely War") ja samana vuonna Guy Hamiltonin ohjaamassa elokuvassa "Taistelu Englannista" ("Battle of Britain").


title: Edward Fox

text: Suurempaan kuuluisuuteen Fox nousi kuitenkin vasta vuonna 1973, jolloin hän esitti nimetöntä salamurhaajaa Fred Zinnemannin elokuvassa "Shakaali" (The Day of the Jackal). Vuosikymmenen loppupuolella hän esiintyi suurissa sotaelokuvissa: "Yksi silta liikaa" ("A Bridge Too Far") sekä "Navaronen tykkien" jatko-osassa "Navaronen haukat" ("Force 10 From Navarone"). Hän esitti myös kuningas Edvard VIII:ta televisiodraamassa "Edward ja Mrs Simpson".


title: Edward Fox

text: Elokuvassa "Gandhi" (1982) Edward Fox esitti kiistanalaista prikaatinkenraalia Reginald Dyeria, jonka katsotaan olevan vastuussa Amritsarin verilöylystä Intiassa vuonna 1919. Seuraavana vuonna julkaistussa epävirallisessa James Bond -elokuvassa "Älä kieltäydy kahdesti" Fox esittää M:n osan.


title: Edward Fox

text: Viime vuosina Fox on esiintynyt elokuvissa "Tärkeintä on olla aito" (2002), "Nicholas Nicklebyn elämä ja seikkailut" (2002) sekä "Stage Beauty" (2004). Hän on myös palannut teatterilavoille.


title: Edward Fox

text: Edward Fox nimitettiin Brittiläisen imperiumin upseeriksi (Officer of the British Empire) vuonna 2003.


title: Shakaali (vuoden 1973 elokuva)

text: Shakaali ("The Day of the Jackal") on Fred Zinnemannin vuonna 1973 ohjaama elokuva. Se perustuu Frederick Forsythin samannimiseen romaaniin.


title: Shakaali (vuoden 1973 elokuva)

text: Elokuva kertoo Edward Foxin esittämästä palkkamurhaajasta, jonka toimeksianto on murhata Ranskan presidentti Charles de Gaulle. Joukko OAS-terroristijärjestön johtohenkilöitä palkkaa englantilaisen palkkamurhaajan tappamaan presidentin, jonka he katsovat olevan vastuussa Ranskan vetäytymiseen Algeriasta. Tehtävän saatuaan tappaja katoaa maan alle valmistelemaan iskuaan, eivätkä edes hänen palkkaajansa tiedä hänestä muuta kuin sveitsiläisen pankkitilin numeron sekä koodinimen Shakaali.


title: Shakaali (vuoden 1973 elokuva)

text: Hyvällä onnella Ranskan tiedustelupalvelu saa hankkeen selville, mutta he joutuvat etsimään miestä, jolla ei ole kasvoja eikä nimeä.


title: Shakaali (vuoden 1973 elokuva)

text: British Film Instituten valitsemat asiantuntijat äänestivät "Shakaalin" vuonna 1999 yhdeksi kaikkien aikojen sadasta parhaasta brittielokuvasta. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: BioShock

text: BioShock on Irrational Gamesin (tunnettiin hetkellisesti nimellä 2K Boston/2K Australia) kehittämä ja 2K Gamesin julkaisema ensimmäisen persoonan ammunta- ja selviytymiskauhupeli.


title: BioShock

text: Osa pelin kehitystiimistä on aikanaan ollut mukana "System Shock 2" -toimintaroolipelin tuotannossa, ja on sitä kautta saanut kyseiselle esikuvalle tyyppilisiä ominaispiirteitä ja vaikutteita. "BioShockia" kutsutaankin usein "System Shock 2":n henkiseksi jatko-osaksi. Peli julkaistiin Microsoft Windowsille ja Xbox 360:lle Euroopassa 24. elokuuta 2007 ja Pohjois-Amerikassa kolme päivää aikaisemmin. Peli julkaistiin myös PlayStation 3:lle syksyllä 2008 ja Mac OS X -käyttöjärjestelmälle noin vuotta myöhemmin.


title: BioShock

text: Peli sijoittuu vuoteen 1960. Pelaaja on Jack, joka Atlantin valtameren yllä tapahtuvassa lento-onnettomuudessa putoaa hyisiin, kartoittamattomiin vesiin. Onnettomuudesta selviydyttyään Jack ui saarelle, josta hän löytää majakan. Majakan sisällä on sukelluspallo, joka toimii sisäänkäyntinä Art Deco -tyylillä rakennettuun merenalaiseen kaupunkiin nimeltä Rapture. Rapture on visionääriliikemies Andrew Ryanin vuonna 1946 rakennuttama utopiaksi suunniteltu unelmayhteiskunta.


title: BioShock

text: Kaupungissa on kuitenkin jokin mennyt pahasti pieleen. Tämä dystopiaksi muuttunut yhteisö on tuhoutunut ja nyt kaupunkia hallitsevat ruumiskasat, geneettisesti muunnellut ja maskeihin sonnustautuneet ihmishahmot, ns. Splicerit, turvakamerat, lentävät robotit sekä tykkitornit. Kaupungissa asustavat lisäksi Little Sister ja Big Daddy -olennot eli ”pikkusiskot” ja ”isot isukit”. Pikkusiskot ovat lapsimutantteja, jotka imevät suurilla ruiskuilla kuolleiden ruumiista arvokasta geneettistä materiaalia, jota kutsutaan ADAM:iksi. Kömpelöt ja raskaat Big Daddy -olennot toimivat näiden pikkusiskojen suojelijoina, eivätkä ne epäröi käydä suojattiaan uhkaavien olentojen kimppuun. Jackin päämääränä on selviytyä ulos Rapturesta.


title: BioShock

text: Pelaajan on kuitenkin saatava pikkusiskojen ADAM, joka on Rapturen kaupungissa kaikki kaikessa. Sen avulla voidaan ihmiskehoon istuttaa erilaisia plasmidigeenimuunnoksia ja erikoisvoimia, joiden avulla Jack pystyy muun muassa sytyttämään hahmoja ja esineitä tuleen, jäädyttämään niitä paikoilleen, ampumaan sähköshokkeja ja käyttämään telekinesiaa esineiden ja ruumiiden liikutteluun sekä ampumiseen niitä kohti vihollisia. Plasmidivoimat eivät kuitenkaan ole loputtomia. Ne kuluttavat ns. EVE-energiaa, ja sitä saa sieltä täältä löytyvistä ruiskuneuloista. Lisäksi pelaaja voi löytää kuolleista asukkaista, laatikoista, nurkista ja muista paikoista muun muassa ensiapupakkauksia, aseita, ammuksia ja rahaa.


title: BioShock

text: Rahalla voi tarpeen vaatiessa ostaa ”The Circus Of Value” -automaateista esimerkiksi ensiapupakkauksia, EVE-energiaa sekä muuta tarpeellista. ”El Ammo Bandito” -automaateista saa ostettua ammuksia, ja ”U-Invent”-automaateilla voi yhdistää esineitä erilaisiksi ammuksiksi tai työkaluiksi. Rahalla voi myös ostaa ensiapuautomaateista terveyttä tai hakkeroida (käytännössä ”lahjoa”) turvakameroita ja tykkitorneja puolelleen tai hakkeroida tavara-automaatteja ja kassakaappeja, jolloin niistä saa tavaraa halvemmalla tai jopa ilmaiseksi. Pelaajan kuollessa hänet elvytetään lähimmässä ”Vita Chamber” -kammiossa, jonka jälkeen hänellä on 50 % täydestä terveydestä jäljellä.


title: Novak Đoković

text: Novak Đoković (kyrill. Новак Ђоковић, yleinen kansainvälinen kirjoitusasu "Novak Djokovic") (s. 22. toukokuuta 1987 Belgrad, Jugoslavia) on serbialainen ammattilaistennispelaaja, joka on voittanut urallaan 15 Grand Slam -turnausta. Yhteensä hän on voittanut urallaan 73 ATP-turnausta kaksinpelissä ja yhden nelinpelissä. Pekingin kesäolympialaisissa 2008 hän saavutti kaksinpelistä pronssia. ATP-finaaliturnauksen Đoković on puolestaan voittanut jo viisi kertaa.


title: Novak Đoković

text: Đoković on ollut maailmanlistan ykkösenä yhteensä 230 viikkoa. Hänet on valittu sekä Serbian vuoden urheilijaksi että maailman parhaan miesurheilijan Laureus-palkinnon voittajaksi kolme kertaa. Tämän lisäksi Đoković on myönnetty vuosina 2011–2015. Elokuussa 2016 Đoković valittiin ATP:n pelaajaneuvoston presidentiksi kesäkuuhun 2018 saakka.


title: Novak Đoković

text: Tenniksen ohjatun harjoittelun Đoković aloitti jo nelivuotiaana. Kaksi vuotta myöhemmin hän osallistui jugoslavialaisen Jelena Genčićin tennisleirille, missä Genčić huomasi Đokovićin poikkeuksellisen lahjakkuuden. Genčić valmensi Đokovićia 11-vuotiaaksi asti. Syyskuussa 1999, pian sotilasliitto Naton pommitusten jälkeen, 12-vuotias Đoković muutti neljän vuoden ajaksi Müncheniin Nikola Pilićin johtamaan tennisakatemiaan. Junioreiden Grand Slam -kilpailuissa hän ylsi parhaimmillaan välieriin, mikä tapahtui vuonna 2004 Australian avointen poikien kaksinpelissä ja nelinpelissä. Hän oli junioreiden kaksinpelin maailmanlistalla parhaimmillaan sijalla 34 (9. kesäkuuta 2003).


title: Novak Đoković

text: Đoković aloitti ammattilaisuransa vuonna 2003. Hän kiersi vuosina 2003 ja 2004 pääasiassa ITF Futures ja ATP Challenger -turnauksia. Hän voitti vuonna 2003 Belgradissa pelatun Futures-turnauksen kaksinpelin ja vuonna 2004 neljä kaksinpeliturnausta: Aachenin ja Budapestin haastajaturnaukset sekä Čačakin ja Szolnokin Futures-turnaukset. Čačakin Futures-turnauksessa hän voitti myös nelinpelin. Vuonna 2004 hän pelasi ensimmäiset ATP-kiertueen turnauksensa.


title: Novak Đoković

text: Heinäkuussa 2005 Đoković nousi ATP:n kaksinpelin maailmanlistalla sadan parhaan joukkoon ja päätti vuoden sijoittumalla listalla 78:nneksi. Hän voitti Sanremon haastajaturnauksen ja pelasi ensimmäisen kerran kaksinpelin pääsarjassa kaikissa neljässä Grand Slam -turnauksessa. Parhaiten hän menestyi Yhdysvaltain avoimissa ja Wimbledonissa, joissa hän eteni kolmannelle kierrokselle.


title: Novak Đoković

text: Đokovićin läpimurto tapahtui kaudella 2006, jolloin hän voitti kaksi ATP-kiertueen kaksinpeliturnausta: massa-alustalla Amersfoortissa heinäkuussa ja kovalla alustalla Metzissä lokakuussa. Amersfoortin turnauksen loppuottelussa hän voitti Nicolás Massún suoraan kahdessa erässä ja Metzin turnauksen loppuottelussa Jürgen Melzerin kolmen erän jälkeen. Hän pelasi myös Umagin massaturnauksen loppuottelussa, mutta turnauksen voitto meni Stanislas Wawrinkalle Đokovićin jouduttua luovuttamaan ensimmäisen erän loppupuolella. Grand Slam -turnauksista hän menestyi parhaiten Ranskan avoimissa, joissa hän pääsi puolivälieriin. Hän voitti turnauksen toisella kierroksella maailmanlistan yhdeksäntenä olleen Fernando Gonzálezin, kolmannella kierroksella Tommy Haasin ja neljännellä kierroksella Gaël Monfilsin. Puolivälierässä hän joutui selkävamman vuoksi jättämään Rafael Nadalia vastaan pelaamansa ottelun kesken kahden hävityn erän jälkeen. Wimbledonissa Đoković selviytyi neljännelle kierrokselle, jolla hävisi Mario Ančićille viisieräisen ottelun. Yhdysvaltain avoimissa hän hävisi kolmannella kierroksella Lleyton Hewittille. Loppukaudesta hän pääsi puolivälieriin Madridin Masters-turnauksessa.


title: Novak Đoković

text: Đoković nousi kaksinpelin maailmanlistalla kahdenkymmenen parhaan pelaajan joukkoon lokakuussa 2006, ja hän oli kauden päättyessä 16:ntena. Kesäkuussa 2006 hän sai uudeksi valmentajakseen Marián Vajdan. Vajdan edeltäjä Đokovićin valmentajana oli Riccardo Piatti.


title: Novak Đoković

text: Đoković aloitti kauden voittamalla kovalla alustalla pelatun Adelaiden turnauksen. Finaalissa hän voitti australialaisen Chris Guccionen. Seuraavassa turnauksessaan, Australian avoimissa Đoković hävisi neljännellä kierroksella maailmanlistan ykköselle Roger Federerille suoraan kolmessa erässä. Maaliskuussa hän pääsi sekä Indian Wells Mastersin että Miami Mastersin finaaliin. Indian Wellsissä hän hävisi finaalissa maailmanlistan kakkoselle Rafael Nadalille, mutta Miamissa hän voitti turnauksen loppuottelussa Guillermo Cañasin. Miamin puolivälierässä hän pudotti jatkosta Nadalin. Turnausten jälkeen hän nousi maailmanlistalla ensimmäisen kerran kymmenen parhaan joukkoon. Monte Carlo Mastersissa Đoković hävisi kolmannella kierroksella David Ferrerille. Estorilin turnauksen finaalissa Đoković voitti Richard Gasquet'n. Hän pääsi puolivälieriin sekä Italian avoimissa että Saksan avoimissa. Ranskan avoimissa Đoković pääsi ensimmäisen kerran Grand Slam -turnauksen välierään, mutta hävisi siinä Rafael Nadalille. Wimbledonissa hän voitti puolivälierässä tasan viisi tuntia kestäneen ottelun Marcos Baghdatisia vastaan luvuin 7–6(4), 7–6(9), 6–7(3), 4–6, 7–5. Välierässä hän kohtasi jälleen Nadalin, jota vastaan joutui luovuttamaan kolmannessa erässä voitettuaan ottelun ensimmäisen erän.


title: Novak Đoković

text: Đoković otti uransa kuudennen ja kauden neljännen turnausvoittonsa Canada Mastersissa, Montrealissa. Turnauksessa hän voitti kaikki maailmanlistan kolme kärkipelaajaa. Puolivälierässä hän voitti Andy Roddickin, välierässä Rafael Nadalin ja finaalissa Roger Federerin. Đoković sanoi, että voitto Federeristä oli hänen uransa suurin voitto siihen asti. Turnauksen jälkeen hän nousi maailmanlistalla kolmanneksi. Yhdysvaltain avoimissa Đoković pääsi ensimmäisen kerran Grand Slam -turnauksen finaaliin. Siinä hän hävisi kuitenkin Roger Federerille luvuin 6–7(4), 6–7(2), 4–6. Lokakuussa hän voitti Wienin turnauksen finaalissa Stanislas Wawrinkan, mutta hävisi Madridin Masters-turnauksen välierässä David Nalbandianille. Pääsy maailmanlistan kahdeksan parhaan joukkoon tiesi paikkaa vuoden päättävään Tennis Masters Cup -turnaukseen Shanghaihin. Siellä Đoković hävisi jo alkulohkossaan kaikki ottelunsa: Espanjan David Ferrerille, Ranskan Richard Gasquet'lle ja Espanjan Rafael Nadalille. Näin hän jäi turnauksen välierien ulkopuolelle.


title: Novak Đoković

text: Đoković aloitti kauden 2008 pelaamalla Hopman Cupissa yhdessä Jelena Jankovićin kanssa. Đoković voitti kaikki lohkovaiheen ottelunsa, ja serbialaiset selviytyivät turnauksen finaaliin. Finaalissa he hävisivät Yhdysvaltain Serena Williamsille ja Mardy Fishille ratkaisevassa nelinpelissä.


title: Novak Đoković

text: Tammikuussa Đoković saavutti uransa toistaiseksi suurimman turnausvoiton. Australian avointen kaksinpelissä hän voitti alkukierroksilla kolme sijoittamatonta pelaajaa: Saksan Benjamin Beckerin, Italian Simone Bolellin ja Yhdysvaltain Sam Querreyn. Neljännellä kierroksella hän voitti maailmanlistalla 22:ntena olleen Australian Lleyton Hewittin, puolivälierissä maailmanlistan viidentenä olleen Espanjan David Ferrerin ja välierässä maailmanlistan ykkösen, mestaruutta puolustaneen Roger Federerin. Näissä kuudessa ottelussaan Đoković ei hävinnyt erääkään. Loppuottelussa hän hävisi Ranskan Jo-Wilfried Tsongalle ensimmäisen erän 4–6, mutta voitti kolme seuraavaa 6–4, 6–3, 7–6(2), ja vei mestaruuden. Näin hänestä tuli ensimmäinen Grand Slam -turnauksen voittanut serbialainen. Samalla hän lopetti Federerin ja Nadalin 12 peräkkäisen Grand Slamin -turnausvoiton sarjan. Đoković ansaitsi turnausvoitosta 1 370 000 Yhdysvaltain dollaria.


title: Novak Đoković

text: Maaliskuussa Đoković hävisi Dubai Tennis Championships -turnauksen välierässä Andy Roddickille. Indian Wells Masters -turnauksessa hän eteni loppuotteluun. Turnauksen välierässä hän voitti Rafael Nadalin 6–3, 6–2 ja loppuottelussa Mardy Fishin 6–2, 5–7, 6–3. Monte Carlo Masters -turnauksessa hän hävisi välierässä Roger Federerille, mutta voitti heti seuraavan turnauksen, Italian avoimet Roomassa. Finaalissa hän voitti Stanislas Wawrinkan luvuin 4–6, 6–3, 6–3, ja otti näin uransa kymmenennen turnausvoiton. German Open Tennis Championships -turnauksen finaalissa hän hävisi Rafael Nadalille. Ranskan avoimissa hän selviytyi välieriin hävittyään viidessä ottelussa vain yhden erän, mutta välierässä Rafael Nadal oli parempi lukemin 4–6, 2–6, 6–7(3). Đoković hävisi Nadalille myös pari viikkoa myöhemmin Queen's Clubin ruohoturnauksen finaalissa, jossa espanjalainen oli parempi luvuin 6–7(6), 5–7. Wimbledonissa Đoković hävisi jo toisella kierroksella Marat Safinille luvuin 4–6, 6–7(3), 2–6. Kanadan Masters-turnauksessa Đoković hävisi puolivälierässä Andy Murraylle. Cincinnati Masters -turnauksessa hän pääsi finaaliin voitettuaan välierässä Nadalin. Finaalissa hän hävisi kuitenkin jälleen Murraylle.


title: Novak Đoković

text: Pekingin olympialaisissa Đoković voitti olympiapronssia. Välierässä hän hävisi pitkän kamppailun päätteeksi Rafael Nadalille. Pronssiottelussa Đoković kaatoi kuitenkin Yhdysvaltain James Blaken 6–3, 7–6. Olympialaisten jälkeen oli vuorossa Yhdysvaltain avoimet, joissa hän hävisi välierissä Roger Federerille luvuin 3–6, 7–5, 5–7, 2–6. Thailand Openissa Đoković hävisi finaalissa Jo-Wilfried Tsongalle. Lokakuussa pelatuissa Masters-turnauksissa, Madridissa ja Pariisissa, Đoković putosi kummassakin kolmannella kierroksella. Kauden päätteeksi hän voitti marraskuussa Tennis Masters Cupin kukistamalla loppuottelussa Nikolai Davydenkon lukemin 6–1, 7–5. Kauden päättyessä hän oli ATP-listalla kolmantena, mutta vain kymmenen pistettä toisena olevaa Roger Federeriä jäljessä.


title: Novak Đoković

text: Đokovićin kausi alkoi vaisusti, kun hän hävisi Brisbanen turnauksessa jo avauskierroksella Latvian Ernests Gulbisille. Seuraavalla viikolla Sydneyssä hän hävisi välierässä Suomen Jarkko Niemiselle. Vuoden ensimmäisessä Grand Slam -turnauksessa, Australian avoimissa Đoković luovutti kramppien ja lämpimän sään takia puolivälieräottelunsa Andy Roddickia vastaan neljännessä erässä voitettuaan ensimmäisen erän, mutta hävittyään kaksi seuraavaa.


title: Novak Đoković

text: Helmikuussa Đoković hävisi Open 13 -turnauksen välierässä Jo-Wilfried Tsongalle. Kauden ensimmäisen turnausvoittonsa hän saavutti helmikuussa Dubai Tennis Championships -turnauksessa kukistamalla loppuottelussa David Ferrerin luvuin 7–5, 6–3. Maaliskuussa hän hävisi puolivälierässä Indian Wells Masters -turnauksessa Andy Roddickille. Sen jälkeen hän selviytyi kolmessa peräkkäisessä Masters-turnauksessa loppuotteluun, mutta hävisi joka kerta: Miamissa Andy Murraylle 2–6, 5–7, Monte Carlossa Rafael Nadalille 3–6, 6–2, 1–6 sekä Roomassa jälleen Nadalille lukemin 6–7(2), 2–6. Sekä Miamin että Rooman turnauksen välierässä hän voitti maailmanlistan kakkospelaajan Roger Federerin. 11. toukokuuta julkaistulla maailmanlistalla Đoković putosi neljänneksi oltuaan 81 peräkkäisenä viikkona kolmantena.


title: Novak Đoković

text: Toukokuussa Đoković voitti syntymäkaupungissaan Belgradissa pienemmän turnauksen, jonka loppuottelussa hän kukisti Łukasz Kubotin numeroin 6–3, 7–6(7). Seuraavalla viikolla hän hävisi Madridin Masters-turnauksen välierässä Rafael Nadalille yli neljä tuntia kestäneen ottelun. Ranskan avoimissa Đoković putosi jo kolmannella kierroksella hävittyään Saksan Philipp Kohlschreiberille 4–6, 4–6, 4–6. Gerry Weber Openin finaalissa hän hävisi Tommy Haasille. Wimbledonissa Đoković selviytyi puolivälierään, jossa hävisi jälleen Tommy Haasille. Elokuussa hän hävisi Kanadan Masters-turnauksen puolivälierässä Andy Roddickille ja Cincinnatin Masters-turnauksen finaalissa Roger Federerille.


title: Novak Đoković

text: Yhdysvaltain avoimissa Đoković hävisi välierässä Roger Federerille 6–7(3), 5–7, 5–7. Seuraavaksi hän pelasi China Openissa, jonka finaalissa hän voitti Kroatian Marin Čilićin suoraan kahdessa erässä. Shanghain Masters-turnauksessa hän hävisi välierässä Nikolai Davydenkolle. Marraskuussa hän otti kaksi turnausvoittoa voittamalla maailmanlistan ykkösen Roger Federerin Swiss Indoors -turnauksen finaalissa sekä maailmanlistan kakkosen Rafael Nadalin Pariisin Masters-turnauksen välierässä. Pariisin finaalissa Đoković voitti Gaël Monfilsin 6–2, 5–7, 7–6(3). Kauden päättäneessä ATP World Tour Finals -turnauksessa hän ei selvinnyt lohkovaiheesta jatkoon, vaikka voitti Davydenkon ja Nadalin.


title: Novak Đoković

text: Australian avoimissa Đoković eteni puolivälieriin häviten siellä kuitenkin ranskalaiselle Jo-Wilfried Tsongalle luvuin 6–7(8), 7–6(5), 6–1, 3–6, 1–6. Đoković nousi kuitenkin avointen jälkeen julkaistulla maailmanlistalla toiseksi, ohi espanjalaisen Rafael Nadalin.


title: Novak Đoković

text: ABN AMRO World Tennis Tournament -turnauksessa Đoković hävisi välierässä Mihail Južnyille. Dubai Tennis Championships -turnauksessa hän selviytyi finaaliin, jossa voitti tällä kertaa Južnyin 7–5, 5–7, 6–3. Tämä oli Đokovićille vuoden ensimmäinen turnausvoitto. Indian Wells Mastersissa Đoković hävisi neljännellä kierroksella Ivan Ljubičićille ja Miami Mastersissa toisella kierroksella Olivier Rochusille. Sekä Monte Carlon Masters-turnauksen välierässä että Rooman Masters-turnauksen puolivälierässä hän hävisi Fernando Verdascolle. Belgradissa hän ei kyennyt uusimaan edellisvuotista voittoaan, vaan putosi jatkosta puolivälierässä häviämällä maailmanlistalla 319:ntenä olleelle Filip Krajinovićille, jota vastaan hän luovutti toisessa erässä.


title: Novak Đoković

text: Ranskan avoimissa hän pääsi puolivälierään asti, mutta hävisi sen yli neljä tuntia kestäneen ottelun jälkeen Jürgen Melzerille luvuin 3–6, 2–6, 6–2, 7–6(3), 6–4. Wimbledonissa Đoković pääsi välieriin asti voittamalla Olivier Rochusin, Taylor Dentin, Albert Montañésin, Lleyton Hewittin ja Lu Yen-hsunin. Välierän hän kuitenkin hävisi maailmanlistan sijalla 13 olleelle Tomáš Berdychille erin 6–3, 7–6(9), 6–3. Kanadan Masters-turnauksessa Đoković hävisi välierässä Roger Federerille luvuin 6–1, 3–6, 7–5. Hän pelasi turnauksessa myös nelinpeliä maailmanlistan ykkösen, Rafael Nadalin kanssa. Edellisen kerran kaksi maailmanlistan parasta oli pelannut yhdessä nelinpeliä vuonna 1976: tuolloin kentällä olivat Jimmy Connors ja Arthur Ashe. Đoković ja Nadal putosivat jatkosta kuitenkin avauskierroksella häviämällä kanadalaisille Milos Raonicille ja Vasek Pospisilille.


title: Novak Đoković

text: Cincinnatin Masters-turnauksessa Đoković hävisi puolivälierässä Andy Roddickille. Elokuun lopulla alkaneissa Yhdysvaltain avoimissa Đoković voitti ensimmäisellä kierroksella Viktor Troickin viisieräisessä kamppailussa luvuin 6–3, 3–6, 2–6, 7–5, 6–3. Seuraavaksi hän voitti Philipp Petzschnerin toisella, James Blaken kolmannella ja Mardy Fishin neljännellä kierroksella. Puolivälierässä hän voitti Gaël Monfilsin ja kohtasi välierässä Roger Federerin. Viisieräisen välierän voitti Đoković lukemin 5–7, 6–1, 5–7, 6–2, 7–5. Hän pääsi toisen kerran urallaan Yhdysvaltain avointen loppuotteluun, jossa maailmanlistan ykkönen Rafael Nadal kuitenkin voitti hänet neljässä erässä 4–6, 7–5, 4–6, 2–6.


title: Novak Đoković

text: Lokakuussa Đoković voitti Pekingin turnauksen finaalissa David Ferrerin. Shanghain Masters-turnauksen välierässä ja Baselin turnauksen finaalissa hän hävisi Roger Federerille. Pariisin Masters-turnauksessa hän hävisi toisella kierroksella Michaël Llodralle ja ATP World Tour Finals -turnauksen välierässä Federerille. Kauden päättyessä hän oli jälleen maailmanlistan kolmantena.


title: Novak Đoković

text: Đoković aloitti kauden Hopman Cupilla, jossa hän pelasi yhdessä Ana Ivanovićin kanssa. He selvittivät tiensä turnauksen loppuotteluun, josta Serbia joutui kuitenkin vetäytymään Ivanovićin loukkaannuttua edellisessä ottelussa.


title: Novak Đoković

text: Australian avointen puolivälierässä Đoković voitti Tomáš Berdychin, välierässä hallitsevan mestarin Roger Federerin ja finaalissa Andy Murrayn suoraan kolmessa erässä. Kauden toisen ja uransa 20:nnen turnausvoiton hän otti Dubaissa kukistettuaan finaalissa Roger Federerin suoraan kahdessa erässä 6–3, 6–3. Đokovićin voittokulku jatkui maaliskuussa, kun hän voitti Indian Wells Mastersin, jonka välierässä hän voitti Roger Federerin ja finaalissa Rafael Nadalin ottaen näin jo 20:nnen peräkkäisen otteluvoittonsa. Samalla hän nousi maailmanlistalla toiseksi ohi Roger Federerin. Đoković sanoikin pelaavansa tällä hetkellä elämänsä parasta tennistä. Voittoputki venyi Miamin Masters-turnauksessa, kun Đoković voitti finaalissa Rafael Nadalin luvuin 4–6, 6–3, 7–6(4). Se oli hänen 26:s otteluvoitto jo peräjälkeen, ja kauden 24:s.


title: Novak Đoković

text: Huhtikuussa Đoković joutui jättämään väliin kauden ensimmäisen massakenttäturnauksen, Monte Carlo Mastersin, polvivamman takia. Kauden viidennen turnausvoittonsa Đoković saavutti Serbia Openissa, jonka loppuottelussa hän voitti Feliciano Lópezin luvuin 7–6, 6–2. Seuraavalla viikolla Đoković juhli voittoa Madridin Masters-turnauksessa, jonka finaalissa hän päihitti Rafael Nadalin. Samalla hän katkaisi Nadalin 37 ottelun pituisen voittoputken massankentillä. Voitto oli Đokovićille myös kaikkien aikojen ensimmäinen Nadalista massakentällä. Seuraavalla viikolla pelatussa Rooman Masters-turnauksessa Đoković jatkoi pitkää voittoputkeaan päihittämällä finaalissa jälleen Nadalin, tällä kertaa luvuin 6–4, 6–4. Voiton myötä hänestä tuli ensimmäinen pelaaja, joka on pystynyt voittamaan Nadalin massakentällä kaksi kertaa saman vuoden aikana.


title: Novak Đoković

text: Đokovićin 43 ottelun voittoputki, ja vuoden alusta lähtien 41 ottelun voittoputki, katkesi vasta Ranskan avoimissa, joissa hän hävisi Roger Federerille luvuin 7–6(5), 6–3, 3–6, 7–6(5). Hän jäi vain yhden voitetun ottelun päähän kaikkien aikojen pisimmästä voittoputkesta vuoden alusta lähtien – se on John McEnroen hallussa. Đoković sanoi, että hänen alkukautensa oli ollut viisi parasta kuukautta hänen elämässään, ja sen oli ollut loputtava joskus, vaikkakin tällä kertaa huonoon aikaan. Đoković joutui vetäytymään seuraavalla viikolla pelattavasta Queensin turnauksesta polvivamman takia. Wimbledonin loppuotteluun Đoković pääsi ensimmäistä kertaa urallaan voitettuaan välierissä Jo-Wilfried Tsongan luvuin 7–6(4), 6–2, 6–7(9), 6–3. Samalla hän varmisti nousunsa maailmanlistan ykköseksi ohi Rafael Nadalin. Nadal ja Roger Federer olivat pitäneet ykköspaikkaa hallussaan helmikuusta 2004 lähtien. Turnauksen loppuottelussa Đoković voitti Nadalin luvuin 6–4, 6–1, 1–6, 6–3.


title: Novak Đoković

text: Elokuussa Đoković otti jo kauden viidennen Masters-turnausvoittonsa kukistamalla Canada Mastersin loppuottelussa Mardy Fishin. Ennen häntä yksikään pelaaja ei ollut voittanut viittä Masters-turnausta saman kauden aikana. Seuraavalla viikolla Đoković eteni Cincinnatin Masters-turnauksen loppuotteluun, jossa hän kuitenkin joutui luovuttamaan Andy Murrayta vastaan toisessa erässä tilanteessa 0–3 loukattuaan avauserässä olkapäätään. Ensimmäisen erän hän oli hävinnyt luvuin 4–6. Tappio oli Đokovićille vasta kauden toinen. Yhdysvaltain avoimissa Đoković oli jälleen kunnossa, kun hän voitti sen ensimmäisen kerran urallaan. Loppuottelussa hän päihitti Rafael Nadalin yli neljä tuntia kestäneessä ottelussa luvuin 6–2, 6–4, 6–7(3), 6–1. Đoković ansaitsi turnauksesta palkintorahoina 2,3 miljoonaa Yhdysvaltain dollaria, ja nousi kaikkien aikojen eniten kaudessa ansainneeksi tennispelaajaksi yli kymmenellä miljoonalla dollarillaan. Pete Sampras totesi, että Đokovićin kausi oli paras, minkä hän oli elinaikanaan nähnyt, ja sanoi sen olleen ”yksi kaikkien aikojen parhaimmista urheilusaavutuksista”. 13. lokakuuta 2011 vahvistui, että Đoković olisi maailmanlistan ykkösenä kauden päättyessä. Đoković kärsi kauden kolmannen tappionsa Davis Cupissa, jossa hän luovutti ottelunsa, ja neljännen marraskuun alussa Baselin turnauksen välierässä, jossa hän hävisi villillä kortilla turnaukseen päässeelle Kei Nishikorille kolmessa erässä luvuin 6–2, 6–7(4), 0–6. Seuraavalla viikolla Đoković joutui vetäytymään Pariisin Masters-turnauksen puolivälierästä olkapäävamman vuoksi. Đokovićin kausi päättyi ATP-mestaruusturnauksessa lohkovaiheeseen, jossa hän hävisi pelaamistaan kolmesta ottelusta kaksi.


title: Novak Đoković

text: Đoković voitti kauden päätteeksi ITF:n kaksinpelin maailmanmestaruuden ensimmäisen kerran urallaan. Vuodesta 2003 lähtien mestaruuden olivat voittaneet vain Roger Federer ja Rafael Nadal. Hänet valittiin myöa vuoden miespelaajaksi tenniskiertueella. Lisäksi Đoković palkittiin vuoden parhaana urheilijana Laureus-palkinnolla.


title: Novak Đoković

text: Đokovićin kausi alkoi Australian avointen voitolla. Loppuottelussa hän voitti toiseksi sijoitetun Rafael Nadalin luvuin 5–7, 6–4, 6–2, 6–7(5), 7–5 kaikkien aikojen pisimmässä Grand Slam -loppuottelussa viidessä tunnissa ja 53 minuutissa. Helmikuussa Đoković hävisi Dubain turnauksen välierässä Andy Murraylle luvuin 2–6, 5–7, ja hänen 18 ottelun voittoputkensa turnauksessa päättyi. Đoković kärsi toisen perättäisen välierätappionsa Indian Wells Masters -turnauksessa, jossa John Isner oli häntä parempi luvuin 7–6(7), 3–6, 7–6(5).


title: Novak Đoković

text: Maalis-huhtikuun vaihteessa Đoković voitti Miamin Masters-turnauksen viime vuoden tapaan. Hän voitti turnauksen loppuottelussa Andy Murrayn suoraan kahdessa erässä, eikä hävinnyt turnauksessa erääkään. Monte Carlon Masters-turnauksessa Đoković hävisi loppuottelussa Rafael Nadalille, joka oli hävinnyt seitsemän edellistä loppuottelukohtaamistaan Đokovićia vastaan. Nadal voitti loppuottelun luvuin 6–3, 6–1. Toukokuussa pelatussa Rooman Masters-turnauksessa Đoković hävisi loppuottelussa jälleen Nadalille. Ranskan avoimissa Đoković hävisi neljännen kierroksen ottelussa Andreas Seppiä vastaan kaksi ensimmäistä erää, mutta nousi lopulta voittoon luvuin 4–6, 6–7, 6–3, 7–5, 6–3. Myös puolivälierässä Đoković joutui pelaamaan viiden erän ottelun voittaessaan Jo-Wilfried Tsongan. Neljännessä erässä Tsongalla oli jo kaksi ottelupalloa. Välierässä Đoković voitti Roger Federerin suoraan kolmessa erässä, ja eteni ensimmäistä kertaa Ranskan avointen loppuotteluun. Maanantaille siirtyneessä loppuottelussa Đoković hävisi Rafael Nadalille luvuin 4–6, 3–6, 6–2, 5–7, ottelun päättyessä kaksoisvirheeseen. Wimbledonissa Đoković hävisi välierässä Roger Federerille neljässä erässä. Ottelu pelattiin sateen takia suljetun katon alla.


title: Novak Đoković

text: Lontoon olympialaisissa Đoković hävisi välierissä Andy Murraylle luvuin 5–7, 5–7. Murray mursi Đokovićin syötön molempien erien lopussa. Pronssiottelussa Đoković hävisi Juan Martín del Potrolle. Olympialaisten jälkeen Đoković pelasi Torontossa, jossa hän voitti Rogers Cup -turnauksen loppuottelussa Richard Gasquet'n. Seuraavalla viikolla Cincinnatin Masters-turnauksen loppuottelussa Đoković hävisi Roger Federerille. Yhdysvaltain avoimissa Đoković pääsi loppuotteluun, jossa hän hävisi ensimmäisen Grand Slam -mestaruutensa ottaneelle Andy Murraylle viidessä erässä. Lokakuussa Đoković voitti China Openin kolmannen kerran urallaan päihitettyään loppuottelussa Jo-Wilfried Tsongan. Lokakuun lopussa Đoković kärsi yllätystappion Pariisin Masters-turnauksen toisella kierroksella Sam Querreylle. Querrey voitti hänet 0–6, 7–6, 6–4. Viimeksi Đoković putosi näin aikaisessa vaiheessa vuonna 2010 Miamin turnauksessa. Ennen turnausta selvisi jo, että Đoković nousee maailmanlistan ykköseksi loppukauden ajaksi. Marraskuussa hän voitti ATP World Tour Finals -turnauksen, jonka loppuottelussa hän voitti Roger Federerin luvuin 7–6(6), 7–5. Toisessa erässä Federerillä oli kaksi eräpalloa. Đoković tienasi uransa toisesta finaaliturnauksen voitosta 1,7 miljoonaa Yhdysvaltain dollaria. Kauden päätteeksi hänet valittiin toisen kerran urallaan ITF:n maailmanmestariksi.


title: Novak Đoković

text: Australian avointen neljännellä kierroksella Đoković joutui pelaamaan viisieräisen ottelun Stanislas Wawrinkaa vastaan, voittaen ratkaisevan erän 12–10. Yli viisi tuntia kestänyt ottelu päättyi lukemin 1–6, 7–5, 6–4, 6–7, 12–10. Loppuottelussa Đoković voitti Andy Murrayn luvuin 6–7(2), 7–6(3), 6–3, 6–2. Ottelun ensimmäinen murto tapahtui vasta kolmannessa erässä. Đoković voitti turnauksen ennätyksellisen kolmannen kerran peräkkäin, ensimmäisenä miespelaajana avoimella aikakaudella. Helmi-maaliskuun vaihteessa Đoković voitti Dubain turnauksen häviämättä erääkään. Loppuottelussa hän voitti Tomáš Berdychin. Indian Wellsissä Juan Martín del Potro päätti välierissä Đokovićin 22 ottelun voittoputken. Seuraavalla viikolla pelatussa Miamin turnauksessa Đoković hävisi neljännellä kierroksella 15:nneksi sijoitetulle Tommy Haasille suoraan kahdessa erässä. Đoković sanoi ottelun olleen hänen huonoin ottelunsa pitkään aikaan. Huhtikuussa Đoković voitti Monte Carlon Masters-turnauksen ensimmäistä kertaa urallaan. Hän päihitti loppuottelussa Rafael Nadalin, joka oli voittanut turnauksen kahdeksan kertaa peräkkäin. Madridin Masters-turnauksessa Đoković hävisi heti toisen kierroksen ottelussaan Grigor Dimitroville kolmessa erässä. Rooman Masters-turnauksessa hän hävisi puolivälierissä Tomáš Berdychille.


title: Novak Đoković

text: Ranskan avoimissa Đoković eteni välieriin, jossa hän hävisi seitsenkertaiselle turnauksen voittajalle, Rafael Nadalille, viisieräisen ottelun päätteeksi. Wimbledonissa Đoković voitti kaikkien aikojen pisimmässä Wimbledonin välieräottelussa Juan Martín del Potron. Viisieräinen ottelu kesti neljä tuntia ja 43 minuuttia. Ennen välierää kumpikaan heistä ei ollut hävinnyt turnauksessa erääkään. Loppuottelussa Đoković hävisi uransa ensimmäisen Wimbledonin voittaneelle Andy Murraylle suoraan kolmessa erässä. Montrealin Masters-turnauksessa Đoković hävisi välierissä Rafael Nadalille. Cincinnatin Masters-turnauksessa Đoković hävisi puolivälierissä yllättäen John Isnerille. Hän kertoikin pelanneensa omasta mielestään surkeasti. Cincinnatin turnaus on ainut Masters-tason turnaus, jota hän ei ole pystynyt voittamaan. Yhdysvaltain avoimissa Đoković eteni loppuotteluun, jossa hän hävisi Rafael Nadalille neljässä erässä. Syys-lokakuussa hän voitti Pekingin turnauksen päihitettyään loppuottelussa Nadalin. Tästä huolimatta Nadal nousi maailmanlistan ykköseksi ohi Đokovićin. Kauden lopussa Đoković voitti vielä Shanghain ja Pariisin Masters-turnaukset sekä ATP-finaaliturnauksen – kolmannen kerran urallaan. Hänet valittiin myös ITF:n maailmanmestariksi kolmannen kerran urallaan.


title: Novak Đoković

text: Ennen kauden 2014 alkua ilmoitettiin, että Đokovićin uutena päävalmentajana aloittaa entinen tennispelaaja, Boris Becker. Hänen valmentajiinsa kuuluvat myös Marián Vajda, Miljan Amanović ja Gebhard Phil-Gritsch. Australian avointen puolivälierässä Đoković hävisi Stanislas Wawrinkalle viisieräisen ottelun. Indian Wellsissä Đoković päihitti loppuottelussa Roger Federerin saavuttaen kolmannen voittonsa siellä. Seuraavaksi hän voitti Miamin Masters-turnauksen, jossa finaalissa oli vastassa Rafael Nadal. Toukokuussa Đoković päihitti Nadalin Rooman Masters-turnauksen loppuottelussa. Ranskan avoimissa Nadal kuitenkin oli loppuotteluun selvinnyttä Đokovićia etevämpi luvuin 3–6, 7–5, 6–2, 6–4. Mestaruus oli Nadalille jo yhdeksäs Ranskan avoimissa.


title: Novak Đoković

text: Kesäkuussa pelatussa Wimbledonin tennisturnauksessa Đoković päihitti loppuottelussa Roger Federerin viidenteen erään venyneessä ottelussa saavuttaen uransa seitsemännen Grand Slam -voittonsa ja toisen Wimbledonissa. Yhdysvaltain avoimissa Đoković hävisi välierissä Kei Nishikorille. Kun myös Roger Federer ja Rafael Nadal jäivät ilman finaalipaikkaa, Grand Slam -finaali pelattiin ensimmäistä kertaa yhdeksään ja puoleen vuoteen ilman näitä kolmea pelaajaa. Loppuottelussa pelasi Nishikorin lisäksi Marin Čilić. Kauden lopussa Đoković voitti vielä Pekingin ja Pariisin turnaukset sekä ATP-finaaliturnauksen. Hänet valittiin myös ITF:n maailmanmestariksi neljännen kerran urallaan. Đoković valittiin toistamiseen vuoden parhaaksi miesurheilijaksi maailmassa.


title: Novak Đoković

text: Đoković hävisi kauden 2015 alussa Dohan turnauksen puolivälierissä yllättäen Ivo Karlovićille. Australian avoimissa Đoković oli jälleen voittamaton kun hän kukisti loppuottelussa Andy Murrayn. Tämä oli hänen viides mestaruutensa Australian avoimissa. Maaliskuussa hän voitti Indian Wellsin loppuottelussa Federerin. Maalis-huhtikuussa hän voitti Miamin loppuottelussa Andy Murrayn ja Monte Carlossa Tomáš Berdychin. Rooman loppuottelussa hän päihitti jälleen Federerin. Ranskan aoimissa Đoković eteni loppuotteluun, mutta hävisi sen jo kolmannen kerran, tällä kertaa Stanislas Wawrinkalle. Wawrinka voitti ottelun luvuin 4–6, 6–4, 6–3, 6–4.


title: Novak Đoković

text: Wimbledonissa Đoković saavutti mestaruuden voitettuaan loppuottelussa Roger Federerin luvuin 7–6(1), 6–7(10), 6–4, 6–3. Mestaruus oli hänelle kolmas Wimbledonissa. Montrealin turnauksessa Đoković eteni loppuotteluun, jossa hävisi Andy Murraylle. Seuraavalla viikolla Cincinnatissa hän koki finaalitappion Roger Federerille. Syyskuussa pelatuissa Yhdysvaltain avoimissa Đoković saavutti toisen kerran turnauksen mestaruuden voitettuaan loppuottelussa Roger Federerin luvuin 6–4, 5–7, 6–4, 6–4. Tämä oli hänelle kymmenes Grand Slam -turnausvoitto, ja kohtaamiset Federeriä vastaan hänellä ovat voiton myötä tasan 21–21. Joulukuussa 2015 ITF valitsi hänet jo viidennen kerran peräkkäin ITF:n vuoden maailmanmestariksi. Đokovićin mielestä hänen kautensa oli paras koko hänen urallaan. Hän hävisi koko kauden aikana vain kuusi ottelua, kun voittoja tuli 82. Hänet palkittiin jo toisen kerran peräkkäin maailman parhaana miesurheilijana.


title: Novak Đoković

text: Đoković aloitti kauden voittamalla Dohan turnauksen loppuottelussa Rafael Nadalin. Tämä oli hänen 60:s turnausvoittonsa, nousten avoimen aikakauden tilastoissa kahdeksanneksi turnausvoittojen määrässä. Australian avoimissa Đoković saavutti kuudennen Australian avointen mestaruutensa ja 11:nnen Grand Slam -voittonsa. Loppuottelussa hän päihitti Andy Murrayn luvuin 6–1, 7–5, 7–6(3). Kaikkien aikojen Grand Slam -turnausvoittojen määrässä hän nousi jaetulle viidennelle sijalle. Australian avointen mestaruuksien määrässä hän nousi tasoihin Roy Emersonin kanssa.


title: Novak Đoković

text: Kesäkuussa 2016 Đoković ylitti urallaan tienaamissaan palkintorahoissa 100 miljoonan Yhdysvaltain dollarin rajan ensimmäisenä tennispelaajana. Ranskan avoimissa Đoković saavutti ensimmäisen Roland Garros’n mestaruutensa voitettuaan loppuottelussa Andy Murrayn luvuin 3–6, 6–1, 6–2, 6–4. Samalla hän saavutti ns. ”career Grand Slamin”, eli on puolustava mestari jokaisessa Grand Slam -turnauksessa. Aiemmin samaan ovat pystyneet vain Don Budge vuonna 1938 ja Rod Laver vuosina 1962 ja 1969. Đoković on kahdeksas miestennispelaaja, joka on voittanut kaikki Grand Slam -turnaukset uransa aikana. Wimbledonissa hän hävisi yllättäen jo kolmannella kierroksella maailmanlistan sijalla 41 olleelle Sam Querreylle. Heinäkuussa Đoković voitti Rogers Cupin, jo neljännen kerran urallaan. Elokuussa käydyissä Rio de Janerion olympialaisissa Đoković koki tappion jo avauskierroksella loukkaantumisten vuoksi maailmanlistan sijalle 145 pudonnutta Juan Martín del Potroa vastaan. Del Potro oli vahvempi erin 7–6(4), 7–6(2). Yhdysvaltain avoimissa Đoković hävisi loppuottelussa Stanislas Wawrinkalle neljässä erässä.


title: Novak Đoković

text: Miesten maajoukkueiden välisessä tenniskilpailussa, Davis Cupissa Đoković on edustanut Serbiaa 21 maaottelussa vuodesta 2004 lähtien. Vuonna 2010 hän kuului Serbian joukkueeseen, joka saavutti maansa ensimmäisen Davis Cupin voiton. Turnauksen loppuottelussa Serbia voitti Ranskan otteluvoitoin 3–2. Đoković voitti loppuottelussa kummankin kaksinpelinsä. Voiton Serbialle ratkaisi kuitenkin Viktor Troicki. Vuonna 2011 Đoković joutui luovuttamaan Davis Cupin välierissä Argentiinan Juan Martín del Potroa vastaan loukkaantumisen vuoksi. Samalla menivät Serbian mahdollisuudet mestaruuden uusimiseen. Đoković ei pelannut ollenkaan vuoden 2012 Davis Cupissa. Vuoden 2013 Davis Cupissa Đoković voitti kaikki pelaamansa seitsemän kaksinpeliä, mutta Serbia hävisi kuitenkin loppuottelussa Tšekille, joka voitti nelinpelin sekä muut kaksinpeliottelut loppuottelussa.


title: Novak Đoković

text: Oikeakätisen Novak Đokovićin lyönnit erityisesti kämmenpuolelta ovat voimakkaita, syviä ja kierteisiä. Syöttö kuuluu hänen vahvuuksiinsa. Hänet tunnetaan myös vahvasta kahden käden rystylyönnistään, syötönpalautuksestaan ja liikkeestään kentällä. Hänen tehokkain lyöntinsä on rystylyönti suoraan linjaa pitkin. Đokovićia pidetään yhtenä maailman parhaista syötön palauttajista.


title: Novak Đoković

text: Đokovićilla ei ole suuria heikkouksia. Joskus hänellä on ollut ongelmia, kun on pelattu erittäin lämpimässä ilmassa. Häntä on kritisoitu siitä, että hän pomputtaa palloa usein pitkään ennen kuin aloittaa syöttämisen.


title: Novak Đoković

text: Đokovićin vanhemmat ovat isä Srđan ja äiti Dijana. Hänellä on kaksi nuorempaa veljeä, Marko ja Djordje, jotka kumpikin pelaavat tennistä. Đoković meni naimisiin serbialaisen Jelena Ristićin kanssa heinäkuussa 2014. Heidän poikalapsensa, Stefan, syntyi 21. lokakuuta 2014. Đoković on hyvä ystävä naistennispelaaja Ana Ivanovićin kanssa; he ovat tunteneet toisensa lapsuudesta asti.


title: Novak Đoković

text: Đoković oli erikoisvieraana vuoden 2008 Euroviisuissa Belgradissa. Hän heitti ison tennispallon yleisön joukkoon merkiksi äänestyksen alkamisesta ja lauloi yhdessä juontajien kanssa osan Belgradista kertovasta kappaleesta. 28. huhtikuuta 2011 Serbian ortodoksisen kirkon patriarkka Irinej myönsi Đokovićille Pyhän Savan kunniamerkin. Se myönnettiin hänelle, koska hän on osoittanut rakkautta seurakuntaa kohtaan ja koska hän on auttanut serbialaisia ihmisiä, seurakuntia ja luostareita erityisesti Kosovossa sekä Metohijassa.


title: Novak Đoković

text: Vuonna 2017 Đokovićista ilmestyy dokumentaarinen sarja, jossa kerrotaan hänen elämästään sekä tenniskentillä että niiden ulkopuolella.


title: Chaswe Nsofwa

text: Chaswe Nsofwa (22. lokakuuta 1980 – 29. elokuuta 2007 Be'er Sheva, Israel) oli sambialainen jalkapalloilija joka pelasi hyökkääjänä. 1999 hän pelasi maansa väreissä nuorten MM-kilpailuissa ja 2002 miesten maajoukkueessa Afrikan mestaruuskilpailuissa Malissa.


title: Chaswe Nsofwa

text: Seurajoukkuejalkapalloa Nsofwa pelasi muun muassa kotimaassaan, Venäjällä ja Malesiassa. Hänen viimeiseksi seurakseen jäi Israelin kakkosliigan Hapoel. 29. elokuuta 2007 Be'er Shevassa, kesken nuorisojoukkuetta vastaan käydyn harjoitusottelun Nsofwan sydän petti ja hänet vietiin välittömästi läheiseen sairaalaan, jossa hän kuitenkin menehtyi. Nsofwan poismeno tuli vain päivää Sevillan 22-vuotiaan Antonio Puertan kuoleman jälkeen.


title: Teimuraz Gabašvili

text: Teimuraz Gabašvili (s. 23. toukokuuta 1985 Tbilisi, Georgia) on venäläinen tennispelaaja. Hän pelaa sekä kaksin- että nelinpeliä. Gabašvilillä ei ole vielä ATP-turnausvoittoja. Hänen paras saavutuksensa Grand Slam -turnauksissa on pääsy neljännelle kierrokselle Ranskan avoimissa 2010. Tuolloin hän voitti kolmannella kierroksella Andy Roddickin mutta hävisi seuraavassa ottelussaan Jürgen Melzerille. Toiselle kierrokselle Gabašvili on yltänyt Yhdysvaltain avoimissa 2006 ja 2007, Ranskan avoimissa 2009 sekä Wimbledonissa 2010.


title: Teimuraz Gabašvili

text: Nelinpelissä Gabašvili on kerran yltänyt ATP-turnauksissa loppuotteluun, Indianapolisissa vuonna 2007.


title: DCSNet

text: DCSNet (Digital Collection System Network) on FBI:n Yhdysvalloissa käyttämä ja kehittämä valvontaverkosto, jolla se voi tarkkailla lähes kaikkea maan tele- ja internetviestintää. Järjestelmä seuraa koko ajan kaikkea sähköistä viestintää ja sen avulla salakuuntelu onnistuu helposti ja välittömästi tarpeen vaatiessa. DCSNet yhdistää toisiinsa perinteisissä puhelinkeskuksissa olevat FBI:n salakuuntelutilat, internetpalveluntarjoajien datakytkimet sekä matkapuheluiden tietovirrat. DCSNet-järjestelmällä on oma, internetistä erillään oleva, salattu runkoverkkonsa, jota hallinnoi Sprint-operaattori Yhdysvaltain hallituksen puolesta.


title: DCSNet

text: Järjestelmä käyttää valvonnassa ainakin kolmea erityyppistä tiedonkeruukomponenttia. DCS-3000-laite (Red Hook) tallentaa lähtevien ja saapuvien puheluiden puhelinnumerotietoja, mutta ei itse puhelujen sisältöä. DCS-6000-laite (Digital Storm) pystyy poimimaan ja tallentamaan puheluiden ja tekstiviestien sisällön. DCS-5000-laitetta, josta ei ole saatavilla paljoa tietoa, käytetään vakoilijoiden ja terroristien seurantaan.


title: DCSNet

text: DCSNet-salakuuntelujärjestelmän avulla FBI kykenee tarkkailemaan ja nauhoittamaan reaaliajassa sähköistä viestintää. Tarvittaessa FBI voi lähettää edelleen tietovirtaa liikkuviin seuranta-autoihin. Helppokäyttöiseksi kuvatun järjestelmän avulla voidaan paikantaa myös reaaliajassa matkapuhelinten karkeat sijainnit. Agentit voivat lähettää järjestelmästä vieraskieliset puhelut tai viestit suoraan kielenkääntäjille.


title: DCSNet

text: Suurimman osan järjestelmän tiedoista onnistui hankkimaan Electronic Frontier Foundation oikeusteitse Freedom of Information Act -lain perusteella.


title: Caleb Daniel Lit

text:
Caleb Daniel Lit on suomalaisen grungerockyhtye Firealin (ent. Bleak) perustaja ja laulaja-lauluntekijä.
Caleb on säveltänyt artisteille kuten Antti Tuisku, Ana Johnsson, Ott Lepland, Janne Tulkki ja Sturm und Drang. Hän on ensimmäinen suomalainen, joka on säveltänyt ruotsalaistuottaja Max Martinin kanssa .


title: Caleb Daniel Lit

text: Vuonna 2011 Caleb kertoi Huomenta Suomen haastattelussa käsikirjoittavansa muinaisiin mytologioihin perustuvaa elokuvaa Olli Saarelan kanssa. Radio Novan haastattelun mukaan hän myös kirjoittaa omaa runokirjaa ja romaania, tekee fantasiasarjakuvaa sekä graafista suunnittelua. Caleb on ollut mukana luomassa Bleakin ja Firealin levyjen kansitaidetta, ja suunnitellut yhtyeiden liekkilogon.


title: Caleb Daniel Lit

text: Caleb oli vuoden 2011 Kuorosota ohjelmassa Mr. Lordin johtaman Rovaniemen kuoron toinen avustava kuoronjohtaja.


title: Antiretroviraalit

text: Antiretroviraalit (ARV) ovat lääkeryhmä, joiden tarkoitus on HIV:n lisääntymisen estäminen. Antiretroviraalien ansiosta HIV:stä johtuvaa kuolleisuutta on onnistuttu vähentämään merkittävästi. Vuodesta 1997, jolloin antiretroviraaliyhdistelmälääkitys (HAART) otettiin käyttöön, aids-kuolleisuus on monissa länsimaissa vähentynyt. Sitä ennen käytettiin lähinnä yhtä tai kahta ARV-lääkettä samanaikaisesti, jolloin resistenssi kehittyi suhteellisen nopeasti. Hoidon tavoite on saada virusmäärä niin pieneksi, ettei sitä pysty mittaamaan eli alle 40 kopiota millilitrassa. Antiretroviraalilääkkeitä on useita ryhmiä; käänteiskopioijaentsyymin estäjät (nukleosidiset ja ei-nukleosidiset), proteaasin estäjät, integraasinestäjät, ja pistettävä fuusionestäjä vaikuttavat viruksen eri elinvaiheisiin. Paras hoitovaste saavutetaan yhdistelemällä useita eri antiretroviraalilääkkeitä. Lääkkeiden saatavuus länsimaissa on hyvä, mutta niiden kallis hinta ja logistiset ongelmat ovat vaikeuttaneet niiden käyttöönottoa kehitysmaissa.


title: Antiretroviraalit

text: Ensimmäinen HIV-lääke oli tsidovudiini eli AZT. Yhdiste kehitettiin jo 60-luvulla syöpälääkkeeksi, mutta se ei saanut hyväksyntää. Se otettiin käyttöön vuonna 1986. Vaikutukset HIV-positiivisten tilaan olivat aluksi dramaattisen hyvät, mutta resistenssi kehittyi nopeasti. Seuraavaksi käytöön otettu lääke oli didanosiini. Kuitenkin vasta vuonna 1997 käyttöön otettu korkea-aktiivinen antiretroviraalihoito HAART mullisti HIV:n hoidon ja antoi pitkäaikaiset ja hyvät tulokset. Nykyään HIV-lääkkeitä voidaan ottaa vain yksi annos päivässä.


title: Antiretroviraalit

text: "Mitään näistä lääkkeistä ei saa käyttää yksinään vaan aina yhdistelmänä."


title: Antiretroviraalit

text: Pelkkä HIV-positiivisuus ei ole aihe lääkityksen aloittamiseen. HIV-lääkitys suositellaan aloitettavaksi, kun CD4+ auttajasolumäärä on laskenut alle 0.350 x10^9/litra. Tutkimusten perusteella tiedetään ennusteen olevan huonompi, kun lääkitys aloitetaan vasta auttajasolumäärän pudottua mainitun rajan alle. Lääkehoidon tavoitteena on saada virusmäärä niin pieneksi, ettei sitä voi PCR-menetelmällä mitata eli alle 40 kopioon millilitrassa verta. Muita syitä aloitukseen ovat esimerkiksi hyvin korkea viruskuorma tai jos korkeista auttajasolupitoisuuksista huolimatta kehittyy oireita kuten kuumetta, ripulia tai imusolmukkeiden turpoamista.


title: Antiretroviraalit

text: HIV-lääkitys perustuu aina useamman kuin yhden lääkkeen käyttöön. Käytännössä valitaan kolme tai neljä lääkettä. Yhden tai kahden lääkkeen käyttö johtaa viruksen muuttumiseen resistentiksi käytetyille lääkkeille.


title: Antiretroviraalit

text: Lääkitys aloitetaan pääsääntöisesti kahdella nukleosidijohdannaisella (NRTI). Hyväksyttävän tehon saamiseksi tarvitaan kolmas lääke. Se on yleensä joko ei-nukleosidinen (NNRTI) käänteiskopioijaentsyymin estäjä tai proteaasinestäjä (PI) ritonaviirillä tehostettuna. Ritonaviiri parantaa proteaasinestäjien hyötyosuutta. Atripla on lääke, jossa on kolme lääkettä samassa kapselissa. Se otetaan vain kerran päivässä tyhjään mahaan, joten se voi olla hyvä aloitusvaihtoehto. Nykyään aloitetaan pääsääntöisesti tenofoviirin ja emtrisitabiinin yhdistelmällä. Tarvitaan myös kolmas lääke, esimerkiksi integraasinestäjä. Stribild on myös kerran päivässä otettava HIV-lääke. Siinä on kahta NRTI-lääkettä (tenofoviiri ja emtrisitabiini) ja integraasin estäjää (elvitegraviiri) sekä sen puoliintumisaikaa pidentämään kobisistaattia. Kolmen NRTI-lääkkeen yhdistelmää voidaan käyttää vain poikkeustilanteissa, jos potilas ei siedä muita lääkkeitä.


title: Antiretroviraalit

text: Kahden ei-nukleosidisen käänteiskopioijaentsyymin yhdistelmää ei suositella käytettäväksi lisääntyneen sivuvaikutusriskin vuoksi. Vaikutuksia ovat mm. ihottuma ja maksa-arvojen nousu. Näyttöä tämän yhdistelmän paremmasta kliinisestä tehosta ei ole.


title: Antiretroviraalit

text: Jos virusmäärä nousee pitkäksi ajaksi yli mittausrajan ja potilaan hoitomyöntyvyys on varmistettu, on kyseessä resistenssi HIV-lääkkeitä kohtaan. Tällöin pyritään tekemään genotyyppinen resistenssimääritys. Lääkkeet, joille virus on tullut resistentiksi pyritään vaihtamaan mahdollisimman nopeasti pois, jotta vältytään ristiresistenssiltä eli siltä, että virus tulee vastustuskykyiseksi myös muille saman ryhmän lääkkeille. Usein joudutaan tällöin poikkeamaan peruslääkityksestä, ja tarvitaan uusiin lääkeryhmiin kuuluvia lääkkeitä kuten integraasinestäjiä tai fuusionestäjiä, koska niiden vaikutusmekanismi on täysin erilainen eikä ristiresistenssiä esiinny. Täytyy muistaa NNRTI-lääkkeiden pitkä puoliintumisaika, joten muuta lääkitystä on jatkettava vielä kaksi viikkoa ennen lääkkeen lopettamista. Ensimmäisen polven NNRTI-lääkitys pitäisi lopettaa mahdollisimman pian resistenssin kehittymisen jälkeen, koska jo yksi pistemutaatio riittää aiheuttamaan tälle lääkeryhmälle resistenssin. Toisen polven NNRTI-lääkeresistenssiin tarvitaan kaksi tai kolme mutaatiota ennen kuin teho lakkaa, mutta jos ensimmäisen polven lääkitystä jatketaan, voi kehittyä lisää mutaatioita eikä toisen polven lääkkeetkään enää tehoa.


title: Antiretroviraalit

text: HIV-lääkkeillä on monia haitta- ja yhteisvaikutuksia. Esimerkiksi AZT aiheuttaa usein neutropeniaa ja anemiaa. AZT aiheuttaa myös insuliiniresistenssiä Lipodystrofia tarkoittaa rasvakudoksen uudelleenjakautumista. Sitä aiheuttavat etenkin tymiinijohdokset eli tsidovudiini ja stavudiini. Munuaisiin ja maksaan kohdistuvia haittoja voi esiintyä ja siksi on syytä seurata maksa-arvoja ja kreatiinia. Didanosiini on tavallisin maksahaittojen aiheuttaja. Antiretroviraaleista etenkin d4T:n sekä AZT voivat aiheuttaa diabetestä ja insuliiniresistenssiä. Luustomuutoksia voi esiintyä HIV-positiivisilla, mutta on epäselvää missä määrin tämä johtuu itse infektiosta ja missä määrin antiretroviraaleista. Laktaattiasidoosi on HIV-lääkkeiden vakava, mutta harvinainen haitta. Sen oireet kehittyvät yleensä hitaasti. Se liittyy nukleosidijohdosten käyttöön. Stavudiinin (d4T) käyttö on suositeltu lopetettavaksi lähes kokonaan, koska se aiheuttaa paljon neuropatiaa, joka saattaa jäädä pysyväksi ja vaikeaksi, vaikka lääkitys lopetettaisiin. Integraasinestäjät näyttävät hyvin siedetyiltä. Tosin nekin voivat nostaa kreatiinia. Mäkikuismaa ei tule käyttää yhdessä HIV-lääkkeiden kanssa.


title: Antiretroviraalit

text: Kolesteroliarvoissa voi tapahtua haitallisia muutoksia. Proteaasin estäjät nostavat sekä kolesteroli- että veren triglyseridipitoisuuksia. Myös efavirentsin, stavudiinin ja tsidovudiinin on eri tutkimuksissa todettu jonkin verran kohottavan lipidiarvoja. Nevirapiinin vaikutukset lipidiprofiiliin ovat sen sijaan todennäköisesti myönteisiä (mm. HDL-kolesteroli kohoaa). Antiretroviraaleihin liittyy jonkin verran lisääntynyt riski sairastua sydän- ja verisuonitauteihin. HIV-lääkeryhmistä lisääntynyt riski on liittynyt proteaasin estäjiin. On tärkeää kiinnittää huomiota potilaan muihin riskitekijöihin kuten tupakointiin, kohonneeseen verenpaineeseen, lipideihin ja vähäiseen liikuntaan. Statiineilla on yhteisvaikutuksia HIV-lääkkeiden kanssa. Pravastatiinia ja rosuvastatiinia voidaan kuitenkin yleensä käyttää. Joillekin potilaille kehittyy niin voimakas hypertriglyseridemia (>10 mmol /l), että se voi aiheuttaa haimatulehduksen.


title: Antiretroviraalit

text: Immunorekonstruktiivisella oireyhtymällä tarkoitetaan tilaa, jossa potilaan immuunijärjestelmä on heikentynyt merkittävästi pitkälle edenneen HIV-infektion johdosta. Kun potilas aloittaa HIV-lääkityksen, immuunipuolustus alkaa nopeasti voimistua. Tämä saattaa aktivoida piilevän tulehduksen, elimistön alkaessa taistella sitä vastaan. Tällöin potilaalle voi ilmaantua oireita kuten kuumetta tai imusolmukkeiden turpoamista. Tilaa hoidetaan taudinaiheuttajan mukaan ja tarvittaessa kortikosteroideilla.


title: Antiretroviraalit

text: HIV-lääkkeitä voidaan myös antaa terveelle henkilölle ennalta ehkäisemään HIV-infektiota, nk. pre-exposure prophylaxis (PrEP). Yhdysvalloissa on hyväksytty emtrisitabiini–tenofoviiri -yhdistelmä (Truvada) tartunnan ennaltaehkäisyyn. Henkilön altistuessa HIV:lle, säännöllisesti otettu ennalta ehkäisevä PrEP-lääkitys voi laskea riskiä sairastua jopa 96%. Myös neulanpistostapaturmien jälkeen voidaan aloittaa ennalta ehkäisevä lääkitys. Äidin HIV-lääkitys muiden varotoimenpiteiden kanssa käytännössä pudottaa riskin synnyttää HIV-positiivinen lapsi alle yhteen prosenttiin.


title: Antiretroviraalit

text: Uusia HIV-lääkkeitä kehitetään jatkuvasti, ja hoitotulokset paranevat jatkuvasti. Kuitenkaan parantavaa hoitoa tai rokotetta ei ole näköpiirissä. Yksi potilas on saatu paranemaan täysin luuydinsiirrolla, koska häneen siirreettiin luuydin ihmiseltä, joka on luonnostaan vastustuskykyinen HIV:tä vastaan.


title: Chenin Blanc

text: Chenin Blanc on viinirypälelajike, josta valmistetaan voimakkaita, mausteisia ja aavistuksen makeita valkoviinejä. Lajiketta kasvatetaan pääasiassa Kaliforniassa ja Ranskassa Loiren laaksossa. Chenin Blancin voimakas hapokkuus tasapainottaa rypäleen makeutta ja saa sen vanhenemaan hyvin. Rypäleestä valmistetaan muun muassa kuuluisa ranskalainen Vouvray-kuohuviini.


title: Chenin Blanc

text: Chenin Blanc on alun perin kotoisin Ranskasta, Loiren laaksosta. Jancis Robinson luokitteli rypäleen vuoden 1986 kirjassaan Vines, Grapes, and Wines asteikolla Classic, Major, and Others noihin klassisiin rypäleisiin, monien aikalaisten yllätykseksi.


title: Chenin Blanc

text: Ranskalaisia Chenin Blancin synonyymejä ovat lisäksi "Pineau de Loire", "Pineau d'Anjou", "Pineau de Savennières", "Gros-Pineau de Vouvray", "Plant de Brèze", "Cup-Fort", "Blanc d'Anjou", "Blanc d'Aunis", "Franc-Blanc", ja Gardissa "Ugne Lombarde".


title: Chenin Blanc

text: Chenin Blanc on hyvin voimaskas rypäle ja sitä voidaan käyttää kaikenlaisten viinien valmistukseen, kuohuviineistä jälkiruokaviineihin.


title: Colombard

text: Colombard on runsassatoinen viinirypälelajike, joka on Kalifornian eniten viljelty rypäle. Colombardista saadaan raikkaita, kohtuullisen kuivia valkoviinejä. Rypälettä käytetään usein sekoitettuna Chenin Blanc-rypäleen kanssa. Ranskassa Charenten alueella siitä valmistettiin aikaisemmin pääasiassa konjakkia, mutta sen on nykyisin pääasiassa syrjäyttänyt Trebbiano-lajike (tunnetaan myös nimellä "Saint-Émilion"). Colombard on myös suosittu Etelä-Afrikassa, jossa sitä kutsutaan Colombariksi.


title: Kyanippos

text: Kyanippos oli kreikkalaisessa mytologiassa Aigialeuksen ja erään neleidin poika, viimeinen Argoksen kuningas biantidien sukukunnasta.


title: Kyanippos

text: Kyanippoksen isoisä Adrastos oli aikanaan ainoa, joka selveisi elossa hyökkäyksestä Thebaan, ja vastaavasti hänen isänsä oli ainoa, joka hyökkääjistä kuoli epigonien uusiessa isiensä epäonnistuneen sotaretken. Kyanippos oli valtaistuimen oikeutettu perijä, mutta koska hän oli vielä liian nuori, Diomedes ja Euryalos toimivat sijaishallitsijoina. Myöhemmin hän nousi valtaan itse, mutta perillisen puuttumisen vuoksi valta siirtyi hänen kuoltuaan takaisin anaksagoridien kuningassuvulle.


title: Naman kieli

text: Naman kieli on khoisaneihin kuuluvien khoiden puhuma kieli. Puhujia sillä on 251 100, joista 200 000 asuu Namibiassa. Kieli on virallinen kieli Namibiassa, sitä voi opiskella Namibian yliopistossa tohtoritasolle asti ja sitä käytetään myös hallinnon kielenä. Naman kielestä on julkaistu sanakirja ja kielioppi ja sillä tehdään radio-ohjelmia.


title: Antti Nykänen

text: Antti Nykänen (s. 1980) on suomalainen sellisti ja säveltäjä.


title: Antti Nykänen

text:
Nykänen on laaja-alainen muusikko, joka on lyhyen uransa aikana säveltänyt ja esittänyt klassista musiikkia sekä säveltänyt teatteri- ja elokuvamusiikkia. Hän on tehnyt sovituksia myös rock-yhtyeille ja vieraillut niiden levyillä. Hän soitti selloa muun muassa Timo Rautiaisen & Trio Niskalaukauksen platinaa myyneellä albumilla "Rajaportti". Hän kuuluu albumin "Kanssani hän kulkee: kehitysvammaisten messu" tekijäryhmään ja on siinä säveltäjänä, esittäjänä ja sovittajana.
Nykänen liittyi v. 2007 yhtyeeseen Syksy, jossa hän soittaa selloa ja koskettimia sekä toimii Heikki Lätin taustalaulajana.


title: Antti Nykänen

text: Nykänen on esiintynyt Kuopion kaupunginteatterin esityksessä "Kivi soi", jossa hän esitti Petri Tiaisen kanssa "uusia ja vanhempiakin lauluja Aleksis Kiven runoihin".


title: Antti Nykänen

text:
Nykänen sävelsi Heinäveden musiikkipäiville kirkkomusiikkisävellyksen "Jeesuksen haavat", jonka kantaesitys pidettiin 25.7.2007 Heinäveden kirkossa:
Nykänen on toiminut kapellimestarina ja muusikkona useissa nykytanssikoreografioissa. Mainittakoon mm. Johanna Partion koreografia KukaMikäMä ja yhteistyö tanssija Petra Porspakan kanssa.


title: Antti Nykänen

text: Nykänen toimii tällä hetkellä freelancer muusikkona.


title: Aira Vuoristo

text: Aira Tuulikki Vuoristo (s. 30. elokuuta 1937 Rauma – 1. toukokuuta 2015 Rovaniemi) oli suomalainen dekkarikirjailija ja lastenlääkäri. Hän asui Rovaniemellä.


title: Aira Vuoristo

text: Vuoristo valmistui lääketieteen lisensiaatiksi Turun yliopistosta 1965. Hän työskenteli Lapin keskussairaalassa ensin apulaislääkärinä ja myöhemmin erikoistuttuaan osastonlääkärinä. Eläkkeelle jäätyään hän alkoi kirjoittaa, ja ensimmäinen dekkari "Suvussa surman suu" ilmestyi 2001.


title: Hard Candy (Madonnan albumi)

text: Hard Candy on Madonnan yhdestoista studioalbumi, joka julkaistiin 25. huhtikuuta 2008. Mukana tekemässä levyä olivat Justin Timberlake, Timbaland ja Pharrell Williams. Levyllä kuullaan myös hip hoppia, mutta ei Madonnan laulamana. Levyä on myyty Yhdysvalloissa 725 000 kappaletta ja maailmanlaajuisesti 3,8 miljoonaa kappaletta.


title: Hard Candy (Madonnan albumi)

text: Albumin ensimmäinen single oli ”4 Minutes”. Seuraavana singlenä julkaistiin ”Give It 2 Me” ja sitten ”Miles Away”.


title: Haute-Marne

text: Haute-Marne on Ranskan departementti numero 52. Se on saanut nimensä Marne-joen mukaan (Ylä-Marne). Departementti sijaitsee Pohjois-Ranskassa, Champagne-Ardennen hallintoalueella. Departementti on pinta-alaltaan 6 211 neliökilometriä, ja siellä on 187 654 asukasta (vuonna 2006). Haute-Marnen pääkaupunki on Chaumont. Haute-Marne on jaettu edelleen kolmeen arrondissementtiin, 32 kantoniin ja 432 kuntaan.


title: Haute-Marne

text: Haute-Marnen departementti syntyi Ranskan vallankumouksen yhteydessä 4. maaliskuuta 1790. Se muodostettiin Champagnen, Burgundin, Lothringenin ja Franche-Comtén historiallisiin provinsseihin kuuluneista alueista.


title: Kustannus-Mäkelä

text: Kustannus-Mäkelä on vuonna 1971 perustettu suomalainen kirjankustantamo. Perheyhtiönä toimivan yrityksen toimipaikka on Karkkilassa. Kustantamo julkaisee erityisesti lasten- ja nuortenkirjoja, harrastekirjoja ja kotimaisia dekkareita.


title: Kustannus-Mäkelä

text: Kustantamon kautta julkaisseita kirjailijoita ovat muiden muassa Pirkko Arhippa, Maijaliisa Dieckmann, Merja Jalo, Mirva Saukkola, Kari Vaijärvi, Minttu Vettenterä ja Aira Vuoristo.


title: Sanyo

text: Sanyo Electric Co. Ltd. on japanilainen elektroniikkayritys, jonka kotipaikka on Moriguchi Osakan prefektuurissa Japanissa. Yritys on julkinen ja listattu Tokion pörssiin ja NASDAQiin. Yritys on perustettu 1950. Vuonna 2006 sillä oli työntekijöitä yli 14 000.


title: Sanyo

text: Sanyo valmistaa muun muassa matkapuhelimia, kameroita, aurinkokennoja ja ilmalämpöpumppuja. Vuoden 2004 maanjäristys vaurioitti yritystä. Sen jälkeen yritys on keskittynyt ympäristötekniikkaan ja kulutuselektroniikkaan.


title: Sanyo

text: Sanyo oli vuonna 2006 maailman viidenneksi suurin aurinkokennojen valmistaja. Edellä olivat japanilainen Sharp, saksalainen Q-Cells, japanilainen Kyocera ja sveitsiläinen Suntech. Yrityksistä Sharp ja Kyocera valmistavat myös matkapuhelimia. Muihin Sanyon tuotteisiin sisältyvät muun muassa ilmastointilaitteet, ladattavat patterit ja akut hybridiautoihin Hondalle, Fordille, Suzukille ja Volkswagenille.


title: The One (elokuva)

text: The One on James Wongin ohjaama, tuottama ja käsikirjoittama toimintaelokuva, joka julkaistiin vuonna 2001. Sen pääosissa nähdään Jet Li ja Carla Gugino.


title: The One (elokuva)

text: Elokuva kertoo yliluonnollisen voimakkaasta rikollisesta, Yu-Lawista, joka matkustaa eri rinnakkaisuniversumeihin tappaakseen omat variaationsa saaden samalla näiden voimat. Hänen tavoitteenaan on tappaa kaikki variaationsa, jotta hän saisi jumalan kaltaiset voimat.


title: The One (elokuva)

text: Ainoa joka voi pysäyttää hänet on Yu-Lawin viimeisin hengissä oleva variaatio, Gabriel Law, joka työskentelee Los Angelesin poliisissa tietämättä muiden universumien tapahtumista. Lopulta hän saa kuitenkin tietää kaiken rinnakkaisuniversumien rauhaa valvovilta poliiseilta, jotka alkavat avustaa häntä taistelussa Yu-Lawia vastaan.


title: Kapteeni Grantin lapset

text: Kapteeni Grantin lapset on Jules Vernen romaani, joka kertoo ryhmästä skotlantilaisia ja heidän ponnisteluistaan löytää kapteeni Grant. Seurue kulkee koko maapallon ympäri etsiessään haaksirikkoon joutunutta Grantia, jonka mereen heittämä pulloposti on lähes kahden vuoden matkan jälkeen päätynyt ihmisten käsiin.


title: Kapteeni Grantin lapset

text: Huvipursi Duncan on ensimmäisellä matkallaan ja havaitsee vanavedessään laiskasti uiskentelevan hain. Silkasta uteliaisuudesta miehistö päättää pyydystää otuksen. Kun hain vatsaa tutkikaan sen sisältä löytyy omituinen möhkäle, joka tarkemmin tutkittaessa ja puhdistettaessa osoittautuu samppanjapulloksi, jonka sisälle on työnnetty jotakin.


title: Kapteeni Grantin lapset

text: Pullon sisältä paljastuu kolmella kielellä kirjoitettu viesti; englanniksi, saksaksi ja ranskaksi. Kaikki viestit ovat pahasti kosteuden vaurioittamia, mutta kun kaikki palaset kootaan yhteen, Duncanin omistaja, lordi Glennarvan onnistuu päättelemään viestin pääasiallisen sisällön.


title: Kapteeni Grantin lapset

text: Viestin on kirjoittanut skotlantilaisen Britannia-laivan kapteeni Harry Grant, joka kahden miehistönsä jäsenen kanssa on onnistunut pelastautumaan haaksirikosta paikkaan, joka on 37 leveyspiirillä eteläisellä pallonpuoliskolla. Tulkinta osoittaa, että haaksirikkopaikka on Patagonian rannikolla Argentiinassa.


title: Kapteeni Grantin lapset

text: Luottaen tulkintansa oikeellisuuteen lordi Glennarvan matkustaa Lontooseen pyytämään meriministeriöltä apua kapteeni Grantin etsimisessä, mutta hänen toiveensa avun saamisesta tyrmätään kylmästi. Kotiin palatessaan hän löytää kapteeni Grantin lapset, Maryn ja Robertin linnasta ja joutuu ikäväkseen kertomaan näille, ettei heidän isäänsä ryhdytä etsimään. Lordi Glennarvanin vaimo, Helena, kuitenkin ehdottaa, että he itse ryhtyisivät kapteenia etsimään, sillä heillä on käytössään hyvä laiva, Duncan.


title: Kapteeni Grantin lapset

text: Rohkean naisen toiveesta Duncan varustetaan pitkälle matkalle matkustajinaan lordi Glennarvan itse, lady Helena ja Grantin lapset. Lisäksi inhimillisen erehdyksen seurauksena alukselle osuu ranskalainen maantieteilijä, Jaques Paganel, jonka apu kapteeni Grantin etsinnässä osoittautuu erittäin hyödylliseksi.


title: Kapteeni Grantin lapset

text: Seurue kulkee Magalhaesin salmen lävitse Chileen, josta lordi lähimpien seuralaistensa kanssa päättää kulkea koko matkan mantereen poikki. Duncan lähetetään odottamaan heitä Argentiinan rannikolle, jossa he uskovat voivansa palata alukselle yhdessä kapteeni Grantin kanssa.


title: Kapteeni Grantin lapset

text: Matkan varrelle osuu sekä iloisia että epätoivoisia hetkiä, joista jälkimmäiset huipentuvat siihen oivallukseen, ettei kapteeni Grant ole milloinkaan ollut haaksirikossa Patagoniassa. Lohdutukseksi pullopostin viestistä pystytään tekemään uusi tulkinta, joka tällä kerralla näyttää ohjaavan matkalaiset Australiaan. Saapuessaan Duncanille lordi Glennarvan nopeasti rauhoittaa laivaan jääneitä, jotka ehtivät jo pelätä, ettei Grantia milloinkaan löydetä.


title: Kapteeni Grantin lapset

text: Duncan jatkaa matkaansa Atlantin halki poiketen sen pienillä saarilla, jotka osuvat 37 leveyspiirille, mutta mistään ei löydy merkkiäkään kapteenista tai tämän kahdesta toverista.


title: Kapteeni Grantin lapset

text: Australiassa heitä odottaa uskomattoman onnekas sattuma: eräältä maatilalta he löytävät Tom Ayrtonin, joka on ollut Britannialla yhdessä kapteeni Grantin kanssa. Ayrton kertoo, että haaksirikosta lähtien hän on uskonut olevansa ainoa pelastunut, mutta vakuuttaa heti, että pystyy opastamaan lordi Glennarvanin haaksirikkopaikalle, mistä ehkä vielä pystyy löytämään jälkiä kapteeni Grantista.


title: Kapteeni Grantin lapset

text: Duncan lähetetään korjattavaksi Melbourneen, sillä pitkä merimatka on vaurioittanut sen potkuria, mutta lordi Glennarvan, lady Helena, kapteenin lapset ja muutamat muut valikoidut ystävät lähtevät Ayrtonin opastamina samoamaan Australian halki. Ayrton osoittautuu kuitenkin petolliseksi ja aiheuttaa vahinkoa matkalaisille apunaan ryhmä karanneita rangaistusvankeja. Hänen katala suunnitelmansa on kaapata Duncan ja ryhtyä merirosvoilemaan.


title: Kapteeni Grantin lapset

text: Lopulta petos tulee ilmi ja Ayrton joutuu pakenemaan. Hän saa siepattua kirjeen, jolla Glennarvan kutsuu Duncanin sovittuun kohtauspaikkaan ja lähtee itse viemään viestiä.


title: Kapteeni Grantin lapset

text: Glennarvan onnistuu vaikeuksien kautta saapumaan paikkaan, jossa Duncanin piti häntä odottaa, mutta alusta ei näy. Hän sähköttää Melbourneen, josta ilmoitetaan, että alus on lähtenyt jo useita päiviä aikaisemmin tuntemattomaan määränpäähän.


title: Kapteeni Grantin lapset

text: Suruissaan miehistönsä vuoksi lordi Glennarvan valmistautuu palaamaan pettyneenä Skotlantiin, mutta joutuu havaitsemaan, ettei suoraa laivayhteyttä ole. Helpommaksi tilanteen kuitenkin tekee mahdollisuus matkustaa Uuteen-Seelantiin, Aucklandiin, josta kulkee vakituinen laivareitti. Myös Auckland sattuu osumaan 37 leveyspiirille, joten Glennarvan ei ole kovinkaan pettynyt pyrkimyksessään matkustaa sinne.


title: Kapteeni Grantin lapset

text: Matka Uuteen-Seelantiin ei suju suunnitelmien mukaan ja seurue päätyy pahasti harhaan joutuen jopa maorien vangitsemaksi. Tuskallisten vaiheiden kautta he lopulta saapuvat Uuden-Seelannin länsirannikolle, mistä suunnattomaksi yllätyksekseen ja riemukseen löytävät kadonneen Duncanin, joka on jo kauan odottanut heitä. Syyksi aluksen siellä oloon selviää, että hajamielinen Paganel olikin merkinnyt kirjeeseen tämän päämäärän eikä Australian itärannikkoa kuten olisi pitänyt: hän toisteli itsekseen alkuperäisessä viestissä ollutta osin hävinnyttä sanaa "" aland"" ja sen enempää miettimättä huomaamattaan toistanut sen myös kirjeessä.


title: Kapteeni Grantin lapset

text: Ayrton on lukittuna aluksen hyttiin, sillä saadessaan kuulla Duncanin suuntaavan Uuteen-Seelantiin hän on koettanut yllyttää miehistön kapinaan.


title: Kapteeni Grantin lapset

text: Glennarvan tekee sopimuksen Ayrtonin kanssa, että tämä jätetään yksinäisyyteen jollekin Tyynen meren saarelle sen sijaan, että hänet luovutettaisiin brittiläisille viranomaisille karanneena rangaistusvankina. Glennarvan lupaa jättää Ayrtonin Maria Theresian luodolle, joka sattuu heidän reitilleen 37 leveyspiiriä kuljettaessa, joten roisto tunnustaa kaiken. Todellisuudessa hän ei ole koko Australiassa olonsa aikana tiennyt mitään Britannian haaksirikosta, sillä riita kapteeni Grantin kanssa aluksella päättyi siihen, että Ayrton jätettiin oman onnensa nojaan Australian rannikolle.


title: Kapteeni Grantin lapset

text: Maria Teresia saavutetaan illan jo hämärtyessä, jolloin havaitaan huolestuttava ilmiö: saarella näyttää palavan tuli. Yön aikana Duncan pysyttelee turvallisen välimatkan päässä saaresta voidakseen aamulla nähdä, mitä pienellä maalaikulla on tekeillä. Mary ja Robert ovat laivan kannella ja uskovat kuulevansa isänsä äänen huutavan apua merellä, mutta koska ääni ei toistu, kukaan muu Duncanilla ei usko lasten kertomukseen.


title: Kapteeni Grantin lapset

text: Aamun ensi valossa odottaa ilo ja ihmetys, sillä pienen saaren rannalla huitoo ja huiskii kapteeni Grant kahden toverinsa kanssa. Grant kertoo Glennarvanille, koko tarinan elämästään luodolla ja tämä puolestaan kertoo etsintäretken vaiheet. Ilmi tulee myös huvittava tapaus, sillä englanninkielisissä kartoissa saaren nimi on Maria Teresia, mutta ranskalaisissa se on Tabor, eikä Glennarvanin seurueessa matkustanut ranskalainen maantieteilijä sitä ole huomannut. Lisäksi maantieteilijän oli käynyt Uudessa Seelannissa nolosti: hän oli joutunut yksinään erään maoripäällikön vangiksi, ja tämä olikin pitänyt hänestä niin paljon, että oli määrännyt tatuoimaan ranskalaisen koko ruumiin kaulan alapuolelta. Vaikka ranskalainen pääsikin pakoon ja löysi seurueensa, hän piti lopun ikänsä pitkähihaista ja ylös asti napitettua vaatetusta.